دەربارەی نووسەر « هەستەکانم\nمن، ئامانج مستەفا، لە شاری هەولێر ساڵی 1984 لە دایکبووم. هەڵگری بڕوانامەی ماستەرم لە زانستی کۆمپیوتەر لە زانکۆی ئوپسالا لە سوید. خوێندنی بەکالۆریۆسم لە زانکۆی سەلاحەددین لە هەولێر کردووە لە ماوەی ساڵانی 2002-2006. ئێستا لە زانکۆی لوگانۆ له وڵاتی سویسڕا قوتابی دكتۆڕام.\nمن سەردەمانێک شاعیر بووم، بەڵام چیدیکە نا! نازانم بۆ، بەڵام چەند لە جیهانی کۆمپیوتەر قووڵتر ببمەوە ئەوەندە لە جیهانی ئەدەبیات دوورتر دەکەومەوە. زۆرتر سەرسامی شعرەکانی حاجی قادری کۆیی، عەبدوڵڵا پەشێو، سالم ساحێبقڕان، مستەفا بەگی کوردی، نالی، مەحوی و ڕەنج سەنگاویم.\nمن کارام لە بانگەشەکردن بۆ بەکاربردنی پڕۆگرامسازی ئازاد و سەرچاوە کراوە (Free and Open Source) بە شێوەیەک کە چەندین چالاکیم لەم بوارەدا هەیە. ئەم بڵاگەم زیاتر جەخت لەسەر پڕۆگرامسازی ئازاد و سەرچاوە کراوە دەکاتەوە. لە بەهاری 2010 سیمینارێکم دەربارەی پڕۆگرامە سەرچاوە کراوەکان پێشکەش کرد لە زانکۆی سەلاحەددین، بۆ داگرتنی پریسێنتەیشنەکەم ئێرە کلیک بکە، بۆ بینینی هەندێک لە وێنەکانی ئەم سیمینارەش ئێرە کلیک بکە. جگه له‌م سیمیناره‌م چه‌ندین سیمیناریترم له هه‌مان بواره‌وه هه‌بووه، كه ده‌توانی له ڕێگای ئه‌م به‌سته‌ره‌وه بۆیان بگه‌ڕێیت.\nدەتوانم بڵێم، من بە پلەیەکی زۆر خۆم لە پڕۆگرامە سەرچاوە داخراوەکان پاراستووە، ئەو پڕۆگرامانەی کە بەهیچ شێوەیەک ڕێز لە ئازادی بەکارهێنەریان ناگرن، ئوبونتو وەک سیستەمی کارپێکردنی کۆمپیوتەرەکانم بەکاردەبەم و ئەندڕۆید (کە وەک ئوبونتو جۆرێکە لە لاینۆکس) وەک سیستەمی کارپێکردنی مۆبایل و تابڵێتەکەم. بۆ پڕۆگرامکردنیش Netbeans بەکاردەبەم بۆ نووسینی پڕۆگرامەکانی Java.\nله ماوه‌ی نێوان ته‌مموزی 2011 و تشرینی یه‌كه‌می 2012 وه‌ك مامۆستا له زانكۆی سه‌لاحه‌ددین به‌شی ئه‌ندازیاری پڕۆگرامسازی كارمكردووه و وانه‌م به هه‌ردوو قۆناغی دووه‌م و سێیه‌م وتووه‌ته‌وه.


به 10 ڕۆژ كێشی له‌شتان دابه‌زێنن\nزیادبوونی كێش یەكێكە لە نەخۆشییە باوەكان و زۆر ڕێگە هەیە بۆ ڕزگاربوون لە كێشی زیادەی لەش، بۆیە خەڵكی بەردەوام بەدوای باشترین چارەسەر دەگەڕێن، چونكە زیاد بوونی كێش هۆكارێكە بۆ دروست بوونی چەندان نەخۆشی وەكو گیرانی خوێنبەرەكانی دڵ و جەڵتە و بەرزبوونەوەی پەستانی خوێن لەگەڵ نەخۆشی شەكرە، كە ئەم نەخۆشیانە رێخۆشكەرن بۆ نزیكبوونەوە لە مردن، لە خوارەوە ئێمەش باشترین و ئاسانترین ڕێگەتان بۆ دەخەینەڕوو تا بتوانن بێ ماندووبوون و بەشێوەیەكی خێرا و كاریگەری كێشی لەشتان كەم بكەنەوە و لەو مەترسیانە خۆتان دوور بخەنەوە.\nئەگەر دەتەوێت كێشی لەشت كەم بكەیتەوە بە شێوەیەكی خێرا و بێ ئەنجامدانی هیچ وەرزشێك لێرەدا باشترین گیراوە دەخەینە ڕوو كە لە ماوەی 10 رۆژدا بە شێوەیەكی بەرچاو كێشی لەشتان دادەبەزێنێت.\nئەم گیراوەیە یارمەتی كرداری هەرس دەدات، میتابۆلیزمی لەش ڕێك دەخات و یارمەتی كردنەدەرەوەی ژەهری لەش دەدات، هەروەها یارمەتی دروستكردنی ئەلكالینی بەرگەهەوا دەدات لە گەدە دا لەگەڵ ترشەكان توانەوەی چەوری خێرا و ئاسانتر دەكات.\nدارچین یارمەتی توانەوەی خۆراك دەدات لە لەشدا و هەستی تێربوون زیاد دەكات. هەروەها دەست دەگرێت بەسەر بەرهەمهێنانی ئەنسۆلیندا و یارمەتی تێَكشكاندنی كاربۆهیدرات دەدات. لە راستیدا باشترین رێگایە بۆ دابەزاندنی كێش بەبێ زیاد بوونی میتابۆلیزمی لەش. هەروەها یارمەتی سووتانی كالۆری دەدات ئەگەر هیچ جوڵەیەكیش ئەنجام نەدرێت، بەم گیراوەیەی خوارەوە دەبێت.\n* دوو كەوچك هەنگوینی ئەندامی.\n* كەوچكێك دارچین.\n* كوپێك یان 240 میلیلیتر ئاو.\nسەرەتا ئاوەكە دەكولێنین و پاشان دارچینەكەی تێ دەكەین تا كەمێك بەیەكەوە دەكوڵێن، پاشان وازی لێ بهێنن تا سارد دەبێتەوە و دواتر هەنگوینەكەی تێ بكەن، ئنجا رۆژانە بەیانیان بەر لە خواردنی هەر خواردن و خواردنەوەیەك پەرداخێك لەم گیراوەیە بخۆنەوە و لەماوەی 10 ڕۆژدا كاریگەرییە سیحرییەكەی دەردەكەوێ و بەرەو لاوازبوونی تەواوەتی و ڕزگاربوونی هەمیشەیی لە قەڵەوی هەنگاو دەنێن.\nئه‌م بابه‌ته 56240 جار خوێنراوه‌ته‌وه


سه‌ردار عه‌زیز 07/08/2019 537 جار خوێنراوەتەوە\nدەوام چیە؟ کەسێک دەچێت بۆ دەوام، ئایا ئەو کەسە دەچێت بۆ کار، ئەگەر دەچێت بۆ کار چ جۆرە کارێک؟ ئایا دەوام جۆرە کارێکە کە لە بواری گشتیدا یان کاری حوکومیە، یان کەرتی تایبەتیش هەر دەوامە؟ ئەگەر دەوام و کار یەک شتن بۆ کار بە کارناهێنرێت؟ دەوام وەک چەمک لە زمانی عەرەبیەوە هاتوەتە ناو زمانی کوردی و مانای بەردەوامی یان ئامادەبون دەدات لە جێگایەک.\nکابرا لە جێگایەک دەوام دەکات مانای وەهایە بەردەوامی دەدات بە ئامادەبونی لەو جێگایەدا. ئەم خەسەڵەتە گرنگە بۆ دەستنیشانکردنی دەوام وەک کردەیەکی جیاواز لە کار.\nکار بریتیە لە چالاکیەک بۆ ئەنجامێک. ئەگەر لە ڕوی فیزیکیەشەوە پێناسەی بکەین کار بریتیە لە هێز+لادان. بەڵام دەوام بریتی نیە لە چالاکی بەڵکو بریتیە لە بون لە جێگایەکدا. بۆ کار شوێن گرنگ نیە، بە تایبەتی لە دونیای ئەمڕۆدا کە شوێنی کار هێندە بایەخی نەماوە، چونکە بەهۆی تەکنەلۆجیاوە هەمو شوێنێک بوەتە شوێنی کار. خەڵك دەبینیت لە ماڵەوە، لە رێگای سەفەر، لە جێگای جیاواز بەردەوامی بە کارەکانیان دەدەن. بەڵام ناتوانیت دەوام لە جێگای تر بکەیت، چونکە دەوام بریتی نیە لە ڕاپەڕاندن و ئەنجامدانی کارێک، بەڵکو پێش هەمو شتێک بریتیە لە ئامادەبون یان بون لە جێگایەک، کار لەو جێگایە بە پلەی دوەم دێت.\nکەواتە چۆن لە دەوام تێبگەین؟ بۆ ئەوەی باشتر لە دەوام تێبگەین، وەهای بە باش دەزانم هەندێک باس لە کار بکەم. کار چەمکێکی ئاڵۆزە. بە گشتی کار بریتیە لە چالاکی مرۆیی کە بەهای ئابوری و کۆمەڵایەتی هەیە. لە هەمانکاتدا بەشداریکردنە لە پرۆسەی بەرهەمهێنان کە تیایدا مرۆڤ هەست بە سودمەندی و کارایی خۆی دەکات. بەڵام کار لە سیستەمەکاندا جیاوازە. لە سیستەمی سەرمایەداریدا کار هەیە بەهای هەیە و کار هەیە موجەرەدە، وەک کارل مارکس پێمان دەڵێت، کاری موجەرد ئەبستراکت کارێکی بەتاڵە لە بەها. (لێرەدا چەمکی ئەبستراکت و پرۆسەی ئەبستراکشن بە ئاسانی بە کوردی مانا بە دەستەوە نادات، چونکە پرۆسەی بە ئەبستراکتکردن پرۆسەیەکی ئاڵۆزی ناو دونیای سەرمایەداری ڕۆژئاوایە، کە هادیگەر و لێفیبڤێریش لە بواری جیاوازدا کاریان لە سەر کردوە). ئەم جۆرە کارە لە کۆمەڵگای بۆرژوازیدا زیاتر مەیسەر دەبێت. کار بۆ پارە، لە کاتێکدا پارە خۆی بەهایەکی موجەرەدە، (پارە دیسانەوە چەمک و بەهاو پرۆسەیەکی ئاڵۆزە، لای من باشترین پێناسە بۆ پارە جەستەیەکی بێ ئۆرگانە، بە پێناسەی دۆلۆزە) جۆرە کارێکە کە دەچێتە خانەی کاری موجەرەدەوە، کە هیچ سود و بەهایەکی کۆمەڵایەتی نیە. ئەم تێزە دواتر لە لایەن دەیڤید گرەیبەرەوە زیاتر پەرەی پێدەدرێت لە تێزی ئیشی بێنرخ یان ئیشی قۆڕ (بوڵشت جۆب). بە دیدی دەیڤد هەر کارێک هەوڵێک نەبێت بۆ باشترکردنی دونیا ئەوا کارێکی بێکەڵک و قۆڕە بوڵ-شتە. چەمکی بوڵ-شت هەرچەندە زمانێکی زۆر بازاڕیە بەڵام لەم ساڵانەی دوایدا بە خەستی هاتوەتە ناو فەلسەفەوە هاری فرانکفۆرت لە زانکۆی ییەل نامیلکەیەکی تایبەتی لە سەر نوسیوە. جارێکیان لە ستۆکهۆڵم کارم بۆ وەزارەتی دەرەوەی سوید دەکرد، ئەو کەسەی کە هات بە دواما بۆ ئوتێل ئەم پرسەی لە گەڵمدا وروژاندا، وتی ئەگەر من سبەینێ بڕیارمدا نەیەم بۆ سەر کار و نەهاتنم هیچ کاریگەری نەبوو، ئەوا کاری من هیچ بایەخێکی نیە. بەڵام ئەمە بۆ دوکتۆرێک وەها نیە.\nکەواتە کار چەند جۆرە، بە پێی گۆڕانی کۆمەڵگا جۆری دەگۆڕێت. کەواتە کار جێگیر نیە، بەڵام بەهاکانی گۆراوە. دەکرێت بە هەمان میتۆد لە دەوامیش بنواڕین. بەم پێیە، دەوام بریتیە لە چالاکیەکی تایبەت لە کایەیەکی ئابوری سیاسی تایبەتدا. ئەگەر ئامانجی سەرەکی دەوام بریتیە لە ئامادەبون لە جێگایەک، کەواتە ئامانجی سەرەکی دەوام ئەوەیە کە ئەو کەسە نابێت لە جێگایەکی تر بێت. ئەمەش بەشێکە لە پرۆسەی کۆنترۆڵی سیاسی و کۆمەڵایەتی. بۆیە دەوام پرۆسەیەکی بەرفراوانی کۆنترۆڵی سیاسی و کۆمەڵایەتی تاکەکانە لە ژێر ناوی کاردا، لەلایەن دەسەڵاتەوە. ئەگەر بە چاوێکی ئەنترۆپۆلۆژیەوە لە هەرجێگایەکی دەوام بنواڕێت دەبینیت کە بە هیچ پێوەرێک لە گەڵ نەریت و بەهاکانی سەردەمدا ناگونجێت. لە دونیادا هەتابێت کاری مرۆڤەکان بێ بەها و بێنرخ دەبن. بە جۆرێک دەستی مرۆڤ چیدی دەستێکی کارا و بەسود نیە، چونکە تەکنەلۆجیا جێگای گرتوەتەوە. ئەمە قەیرانێکی ترە، کە بەرۆکی مرۆڤایەتی گرتوە.\nبە گشتی دەوام وەها دادەنرێت کە بەرئەنجامی ئابوری کرێخۆری یان سامانی سروشتی بێت. دەبێت ئەوە ڕون بکەینەوە ئەوە نەوت نیە کە ئابوری رێنتایەر یان کرێخۆری بەرهەم دەهێنێت بەڵکو ئەوە ئابوری سیاسیە کە نەوت پوتێنشاڵی نەوت یان هەر سامانێکی تری سروشتی بەم ئاراستەیەدا دەبات. ئەگەر ئامانجی سەرەکی ئابوری کرێخۆری ڕازیکردنی خەڵك بێت، ئەمە خەسڵەتێکە لە هەمو ئابوریەکاندا بونی هەیە، بۆ نمونە سوشیالی سیستەمی سەرمایەداری.\nیەکەم، دەوام جێگای کار دەکاتە سەربازگە. کەسێک چاودێری دەکرێت و دەبێت لەوێ ئامادەبێت. ئامادەبون گەورەترین ئامانجە. ئەمە گەر بە ئۆروێلیانە بیبینین فەراهەمکردنی ئەو خەونەیە کە سیستەم یان دەسەڵات هەمو ڕۆژێک ئامادەبونی زۆرینە دەبینێت، دەکرێت فۆکۆیانەش بخوێندرێتەوە، بەتایبەتی هاوتایی بەندیخانە و جێگای کار.\nدوەم، دەوام دژ بە کار کردنە. دەوام ڕۆحی کار لە کۆمەڵگادا دەکوژێت. لە هەمو دونیادا فەرمانبەر، بە تایبەتی فەرمانبەری کەرتی گشتی وەها دەبینرێت کە سست و دژە گۆڕانکاری و ئاڵۆزکەرە، بەڵام لەسیستەمی دەوامدا سەرباری زۆری دەوامکەران، کار بە ڕێوە ناچێت.\nسێیەم، جێگای دەوام کاتێک تەماشای دەکەیت جێگای کار نیە، کەس جلوبەرگی کاری لە بەردا نیە. جلوبەرگی کار جلوبەرگی فەرمی نیە. شوێنی دەوام، شوێنێکە کە ئەوەندە فەرمیە هاتوچۆکەرانی سڵی لێدەکەنەوە.\nچوارهەم، دەوام بەکاربردنی زۆرترین خەڵکە بۆ ئەنجامدانی کەمترین کار، لە ئەنجامدا لە ڕوی ئابوری و سیاسی و کۆمەڵایەتیەوە زیان بەخشە.\nدەبێت ئەم سیستەمە بگۆردرێت. گۆڕینی دەوام بۆ کار بنەمای هەمو چاکسازیەکی ئیداری و ئابوری و سیاسی و حکومەتدارییە.


ئەیوب 28 – Kurdi Sorani Standard (KSS) | Biblica\nئەیوب 28 – Kurdi Sorani Standard (KSS)\nدانایی لەکوێ دەدۆزرێتەوە؟\n1زیو کانی هەیە و\nبۆ زێڕیش شوێنێک هەیە بۆ پاڵاوتنی.\n2ئاسن لە خۆڵ دەردەهێنرێت،\nمسیش لە توانەوەی بەرد.\n3مرۆڤ کۆتایی بە تاریکی دەهێنێت؛\nلەناو تاریکی سێبەری مەرگ\nبۆ بەردی کانزایی دوورترین کون و کەلەبەرەکان دەپشکنن.\n4کانێکی لێدا دوور لە خەڵکی،\nلە شوێنێکی لەبیرکراو لەلایەن ڕێبوارانەوە؛\nشۆڕ کرانەوە و دوور لە خەڵکی جۆلانەیان پێکرا.\n5زەوی ئەوەی کە نانی لێوە دەردەهێنرێت،\nلە ژێرەوە دەگۆڕدرێت بە چەشنی ئاگر؛\n6بەردەکانی یاقووتی شینی28:6 یاقووتی شین: دەشێت لاجیوەرد بێت. تێدایە و\nلە خۆڵەکەیدا زێڕ هەیە.\n7ڕێگایەک کە مەلە گۆشتخۆرەکان پێی نازانن و\nچاوی هەڵۆ نایبینێت.\n8ئاژەڵە دڕندەکان پێیدا نەڕۆیشتوون،\nشێر پێیدا تێنەپەڕیوە.\n9مرۆڤ دەستدرێژی دەکاتە سەر بەرد،\nبنکەی چیاکان دەردەخات.\n10لە تاشەبەردەکان تونێل دەکات؛\nچاوەکانی هەموو شتێکی گرانبەها دەبینێت.\n11ئاودزی ڕووبارەکان دەپشکنێت و\nئەوەی شاراوەیە دەیخاتە بەر ڕووناکی.\n12بەڵام دانایی لەکوێ دەدۆزرێتەوە و\nتێگەیشتن لەکوێ نیشتەجێیە؟\n13مرۆڤ نرخەکەی نازانێت و\nلە خاکی زیندوواندا نادۆزرێتەوە.\n14قووڵایی ژێر زەوی28:14 بەپێی بیروباوەڕی خەڵکی ڕۆژهەڵاتی کۆن (قووڵایی ژێر زەوی) هەبوو کە سەرچاوەی کانیاو و ڕووبارەکان بوو. بڕوانە پەیدابوون 7:11. دەڵێت: «لەناو مندا نییە،»\nدەریا دەڵێت: «لەلای من نییە.»\n15دانایی نە زێڕی بێگەرد لە جیاتی دەدرێت و\nنە بە زیویش نرخەکەی دەکێشرێت.\n16نە بە زێڕی ئۆفیر و نە بە بەردی عاشقبەندی گرانبەها و\nنە بە یاقووتی شین دەکێشرێت.\n17نە زێڕ و نە بلور هاوتایەتی،\nنە بە دەفرێکی زێڕی بێگەرد دەگۆڕدرێتەوە.\n18لە پاڵ ئەودا نە مەرجان و نە یەشب باسیان ناکرێت و\nنرخی دانایی لە یاقووت بەهادارترە.\n19یاقووتی زەردی کوش هاوتای نابێت و\nبە زێڕی بێگەرد ناکێشرێت.\n20ئیتر دانایی لەکوێ دەدۆزرێتەوە و\n21لەبەرچاوی هەموو زیندووێک شاراوەیە و\nلەبەرچاوی باڵندەکانی ئاسمان داپۆشراوە.\n22لەناوچوون و مردن دەڵێن:\n«بە گوێی خۆمان هەواڵی ئەومان بیست.»\n23خودا ڕێگاکەی تێدەگات و\nئەو شوێنەکەی پێ دەزانێت.\n24لەبەر ئەوەی ئەو تەماشای ئەوپەڕی زەوی دەکات و\nهەموو ژێر ئاسمان دەبینێت.\n25کاتێک کێشی بۆ با دروستکرد و\nئاوەکانی بە پێوانە پێوا،\n26کاتێک بۆ باران یاسای دانا و\nبۆ دەنگی هەورەتریشقەش ڕێگا،\n27ئەو کاتە دانایی بینی و باسی کرد،\nئامادەی کرد و هەروەها تاقی کردەوە.\n28بە مرۆڤی فەرموو:\n«بێگومان دانایی لە لەخواترسییەوەیە و\nلە خراپە لادانیش لە تێگەیشتنەوەیە.»\nKSS : ئەیوب 28


لێ گەڕێ با یاخی بین\nدووشەممە, 29. 8. 2011\tکەیهان یووسفی\nلێ گەڕێ با یاخی بین\nملكەچ نەكەین بۆ باوە قۆرەتەكانی خاوەن دەسەڵات\nوەرە هاوڕێم با بفڕین\nنەترسین لە هەڕەشەی قاڵاوەكانی نووستوی بن كەلاوەكان\nئێمە بۆ فڕین هاتبووین\nتا لە هەورەكان باران ببارێنین\nنەك دەست لە ئەژنۆ\nلە ئاسمانی ساماڵی بێ هەوردا\nدڵۆپێك باران بۆمان بتكێ\nلێوی وشكی ئەم سەرزمینە تینووە بنواڕە\nباخە گەڵا وەریوەكان بنواڕە\nگوڵە كوژراەكان بنواڕە


نا بۆ شەرێ براکوژی! ئا بۆسەربەخۆیی! / حەسەن ماوەڕانی – زاگرۆس پۆست\nماڵەوە / وتار / نا بۆ شەرێ براکوژی! ئا بۆسەربەخۆیی! / حەسەن ماوەڕانی\nهه‌ینی 17 ئازار 2017\tوتار 94 جار خوێنراوه‌ته‌وه\nئەوەی لە شنگاڵ ڕوویدا، وەک پیلانێکی داگیرکەرانی کوردستان، بۆ زۆربەی ئەوکەسانەی کە لەئالقەی دەروێشیی حیزبەکاندا نین و راستی ڕووداوەکان بە چاویلکەی حیزبایەتی تەماشا ناکەن ئاشکرایە.\nحیزبەکان بەپێی پێوەندییەکانیانەوە یەکلایەنە دەڕوواننە ڕووداوەکە و هەر لایەنێکیان تەنیا باسی پێوەندی لایەنەکەی تر بە داگیرکەرێک دەکا و بە پیلانی ئەوی دەزانێت. لەهەمان کاتیشدا بۆ نووقاندنی چاوی کۆمەڵانی هەراوی خەڵک، بەدەنگی بەرز پێویستی یەکێتی ریزەکانی گەلی کورد و ئاستەم بوونی هەلی ئێستا هاوار دەکا. بەڵام بە خێشکەیی بە لانی پێوەندیداری خۆیدا تێدەپەڕێ و وەک کەو سەر بن بەفر دەنێ و دەوری ئەو داگیرکەرە کە پێوەندی پێوە هەیە لەبیر دەباتەوە. بەڵام مێژوو ئاوا لێیان خۆش نابێ. هەروەک مێژوو لە هیچکام لەو میرایەتیە کوردانەش خۆش نەبوو کە خۆیان لەپاڵ عوسمانلی و عەجەم دەهاویشت و لەیەکتریان دەکوشت، ئەمانەش چ بیان هەوێ و نەیان هەوێ خۆیان و گشت کەین و بەینەکانیان هەر لەڕووی بەڵگەکانی پشتیوانەکانی ئێستایان لە قاو دەدرێن.\nلە ٤٠ ساڵ لەمەو بەر کێ دەیزانی کە ساواکی ئێران لە ١٩٥٨ دا، واتا ئەوساڵەی کە قارەمانەکانی گەلی کورد لە رۆژهەڵات، کاک عەزیز یۆسفی و مامە غەنی بلوریان و هاوڕێکانیان لە بەندیخانەکانی ساواک و لە ژێر هەڕەشەی ئیعدامکردندا بوون پێوەندی بە برایم ئەحمەدەوە گرتووە؟! کێ دەیزانی کە بەڕێز مام جەڵال و شەهید عەلی ئەسکەری و شەهید زەبیحی لە لایەن پارتیەوە لە بەغدا لەگەڵ پژمان سەرۆکی ئەوکاتی ساواک لە بەغدا دانیشوون و داوای یارمەتیان لە شای قاتڵی پێشەوای شەهید و دوژمنی کورد کردووە؟! بەڵام ئێستا بەڵگەکان وەدەرکەوتوون.\nدەبێ بەڕێوەبەرانی حیزبەکانی ئێستاش ئەوەی باش بزانن کە هەموو پێوەندییەکانیان بە داگیرکەرەکانی کوردستانەوە پاش تەواو بوونی ماوەی بەکارهێنانیان دەخرێنە روو.\nلەم پێکهەڵپڕژانەی شەنگاڵ دا کە بۆ ماوەی ٢٤ کاتژمێر شایی لەدڵی داگیرکەران گێڕا و تووڕەیی هەموو نەتەوەپەروەرانی کوردی بەدواوە بوو، دەستی ئێران و تورکیا هەرچەند کە شاراوەش بێ، ڕاستەوخۆ بێ یان ناڕاستەوخۆ، دیارە.\nبۆ داگیرکەرەکان مەسەلەکە هەر شنگال نییە. مەسەلەکە قەندیلیش نییە. ئەوان بە کارتی کورد کایە دەکەن بۆ داپلۆساندنی بزاڤی کورد. ئەوان نە چاوی دیتنی پارتی یەکێتی دیمۆکراتیکی ڕۆژئاوایان هەیە، نە ئەنەکەسە. ئەوان هەم دژی پ. ک .کان و هەم دژی پارتی. دەستیان بروا هەم بەڕێز جەمیل بایک لەسێدارە دەدەن و هەم بەڕێز مەسعود بارزانی. ئەوان بە زاری خۆیان و بە ئاشکرا هاوار دەکەن کە بە هەموو توانایانەوە، سنوورە دەسکردەکانی کۆنە کۆڵۆنیالیستەکان دەپارێزن. واتا کورد لەبندەستیدا دەهێڵنەوە و گەر بتوانن دەیفەوتێنن.\nئێران و تورکیە دژ بەیەکن، بەڵام یەکیش دەپارێزن. هەردووکیان لەیەک بابەتدا هاودەنگن ئەویش چەوساندنەوەی نەتەوەی کورد و تاواندنەوەی نەتەوەی کوردە. سوریە و عێراق ئێستا بوونەتە کلکەی ئێران و لاوازن، بەڵام لە ئاست نەتەوەی کورددا بربرەی پشتی ئێران و تورکیەن.\nهەر لەسەردەمی کۆنی خەلیفە عەرەبەکانەوە عەجەم مێشکی داگیرکەری و تورک شەمشیری خەلیفەکان بوون. ئەو تایبەتمەندیەش پاش هەزار ساڵ هەروا ماوە و ئێران مێشکی داگیرکەرانی کوردستانە و تورک گۆپاڵ. هەربۆیەش هەر کە دەنگی سەربەخۆیی کوردستان لە باشور بەرز بۆوە و ناوی ڕۆژئاوا هاتەگۆڕێی، بەئاشکرا هەردوو لایەن بە ڕێگای خوو پێگرتوویان واتە پیلان و شەڕ بەرەنگاری کورد بوونەوە و رایەڵەی داویان چنی و دانوولەیان بۆ دەستەمۆکانیان رۆکرد. ئەوان بەتەمای کاتی لەبارن بۆ سەوداکردن لەسەر کوردان. بەتایبەتی خنکاندنی دەنگی سەربەخۆیی.\nسەربەخۆیی ئەو ئاواتەی نەتەوەی کوردە کە تێکۆشەرێکی کوردی لە عەبدوالا ئۆجالانەوە کردە ئاپۆی رێبەری کاریسماتیک. سەربەخۆیی مافی رەوای نەتەوەیەکە کە پتر لە پێنجسەد ساڵە راوڕووت و کوشتار دەکرێ و پارچەپارچەکراوە. بۆیەش هەر هەنگاوێک کە لەپێناو ئەو مافەدا هەڵگیرێ هەزار پیڵانی لەدژ چێدەکرێ. شەری شنگاڵیش یەکێکە لەو پیڵانانە کە پێشان دەدا پیلانێکی مەترسیداری لە پشتە بۆ سازکردنی شەڕی کوردفەوتاندن بەدەستی کورد!\nبەڕێز جەمیل بایک لە ئاخافتنی خۆیدا لەسەر ئەو شەڕە لە گەل بنکەی خەبەری فورات دەڵێ:\n” گەلی کورد هەرچەندە بەهێز بێت، لەبەرانبەردا مەترسی گەورەتریش رووی تێدەکات، ئەو مەترسیانەی کە ئێستا لەسەر گەلی کورد هەن ئەوەندە بەهێز نین کە بتوانن گەلی کورد لەناو ببن، ئەوەی کە هێشتاش ئەو مەترسیانە خۆیان گەورە پێشان دەدەن بە هۆی هاوکاری هەندێک لە هێزە کوردیەکانە لەگەڵ دوژمناندا، ئەگەر گەلی کورد یەکێتی نەتەوەیی دروستبکات و کۆنگرەی نەتەوەیی پێک بێنێت، داگیرکەران ناتوانن هیچ مەترسیەک بخەنەسەر گەلی کورد.”\nبەڵێ ڕاستە. بەڵام ئایا هەر هێندێک لە هێزەکانی کورد هاوکاری دوژمنان دەکەن؟ ئایا هاوکاریی لەگەڵ دوژمنان هەر پێوەندیی پارتی و تورکیەیە؟ ئایا ئێران و سوریە و عێراق دوژمنانی گەلی کورد نین؟ ئایا بەرێزیان حاشا لە پێوەندی لەگەڵ ئێران و حەشدی شەعبی دەکەن کە دامەزراوەی ئێرانە؟ ئایا بەرپرسەکانی یەبەشە درۆ دەکەن کە دان بەوەدادەنێن کە لەلایەن حەشدی شەعبی و دەوڵەتی عێراقەوە دابین دەکرین و پڕچەک دەکرین و وەعدەی پاراستنی تەواوەتی ئەرزی عێراق و دژایەتی سەربەخۆیی دەدەن؟ دژایەتی پ.ی.د لەگەڵ ئەنەکەسە و بەرگری لە خەباتی دژ بە ئەسەد لە عەفرین و قامیشلو و پێوەندی لەگەڵ ئەسەد چۆن هەڵدەسەنگێندرێ؟\nپارتی حاشا لە پێوەندی لەگەڵ تورکیە ناکا و لەچوارچێوەی پێوەندیی دێپلۆماتیکی هەریمدا ئەوە باس دەکات و سوراوسپیاوی دەکات و منیش لەوباوەڕەدام کە ئەو پێوەندیانە لەوچوارچێوەیە ترازاون. رەخنەشم لەسەر ئەو پێوەندیە زۆرە. ئەنەکەسەش بە ئاشکرا نوینەر دەنێرێتە تورکیە و پێوەندی بە تورکیەوە گرتووە.\nبەڕێز مەسعود بارزانی پێی لەسەر ریفراندۆم و سەربەخۆیی داگرتووە و ئەوەش ویستی نەتەوەی کوردە. هەربۆیەش سەرجەمی مێدیاکانی سوپای کوردکوژی پاسدارانی ئێران لەسەر یەبەشە وەجواب هاتن و بەدنەدانی ئەوان و دژایەتیی ڕاسەوخۆیی کەسایەتیی بەڕێز بارزانی هەستان و وەلایەتی کە پێست و رەگی دژی کوردە و ئیزەدیەکان بە شەیتانپەرست دەناسێ بوو بە دایەی دڵسۆزی ئیزەدیەکان!!!\nئایا بەڕێز بایک ئاگاداری ئەو هەواڵانە نییە؟\nبەڕێز مەسعود بارزانی پاش شەرەکە پەیامی دا وەزعەکە ئەهوەن کەنەوە و پێشی پەرەپێدانی شەڕەکە بگرن. بەڵام بەڕێز جەمیل بایک دەڵی کە پێویستە خەڵکی ئیزەدی بزانن کە بەتەنیا نین و ئێمە لەبەرانبەر هەر هێرشێک بۆ سەریان داکۆکیان لێدەکەین. ئایا چوونی پێشمەرگەی کوردستان بۆ سەر سنوری سوریە و عێراق لە خاکی هەریمی کوردستاندا هێرش بردنە بۆ سەر ئیزەدیەکان؟ ئایا ئەوە بەرگری کردن نییە لە ئیمکانی هاتووچۆی پێشمەرگەی ئەنەکەسە بۆ ناو ڕۆژئاوا؟ ئایا پ.ک.ک ئیزن بە پ.ی.د دەدا کە هاوکاریی حیزبەکانی دیکەی رۆژئاوا بە تایبەت ئەنەکەسە بکا هەتا ماڵی کورد لە ڕۆژئاوا یەککەنەوە؟ ئایا ئەو وتانەی بەڕێز بایک ڕاگەیاندنی شەڕ نین لەدژی پارتی؟\nپارتی پ.ک.ک بە گۆێڕایەڵی تاران تاوانبار دەکا و پ.ک.ک پارتی بە بەشداریی پێلانی تورکیەدەکا. ئایا کاتی وەی نەهاتووە کە بە دیالۆگ هەردوولا بەو نەخۆشیەی خۆیاندا بێنەوە، بەرلەوەی کە ببێتە شێرپەنجە و ژیانیان و بوونیان تێکبدا ؟\nکۆنگرەی نەتەوەیی بەو هەڵوێستانەوە خەیاڵە و گەر پێکبێ تەنیا کۆکردنەوەی چەند حیزبە لە ژێر فەرماندەیی حیزبێکی بەهێزدا. نە پ.ک.ک رازی بە بەڕێوەبەرایەتێک دەبێ کە خۆی فەرمانی پێنەدا و نە پارتی. هۆیەکەشی هەر ئەو زۆرانبازییەی هێزە نەک بەرژەوەندیی نەتەوەیی.\nئێستا کات کاتێکی هەستیارە و بەپێچەوانەی بۆچوونی بەڕێز بایک مەترسی هەرەگەورە بەورووی کورد بۆتەوە. ئەویش مان و نەمانی دەستەڵاتە ناتەواوەکانی باشور و کانتۆنەکانە کە بەداخەوە لەلایەن هەڤاڵانی بەڕێزیانەوە ناوی باکوری سوریەیان پێداوە. هەربۆیەش پێشگرتن لەهەر چەشنە پێکهەڵپڕژانێک ئەرکی نیشتمانیە.\nبەرێز بایک ڕایدەگەیەنێ کە دەبێ دیالۆگ لە نێو هێزەکانی کورددا هەبێ. ئەوەش پیرۆزە، بەڵام بەبێ مەرج بۆ یەکتردانان و بە ئامانجی یەکگرتنەوە و یان لێک تێگەیشتن، نەک بە ئامانجی خۆداسەپاندن بەسەر یەکتردا.\nهەموو هێزە کوردستانیەکان ئەوەی دەزانن کە کۆمەڵانی هەراوی نەتەوەی کورد پشتگری لەو لایەن و کەسە دەکەن کە سەربەخۆیی بۆ کوردستان دەخوازێ. هەموو ئاگاداریشن کە هیچ دروشم و ئامانجێک هەرچەندەش رەنگی شۆڕشگێڕی تێهەلسوون و لە خوینیش سوورتری کەن جێگای ئەو دروشمە ناگرێتەوە. بەتایبەت پ.ک.ک ئەوەی ئەزمون کردووە و بەڕێوەبەرەکانی بە ئاشکرا دەبینن کە ڕێژەی پاڵپشتەکانیان لە ناو کۆمەڵانی سەرانسەری کوردستاندا لەپاش گۆڕانی ئەو دروشمە سەرەکیە زۆر دابەزیوە. ئایا کاتی وەی نەهاتووە کە بەخۆیان دابێنەوە؟\nئێستا ڕاستی رووداو ئەوەیە کە سەرجەمی خەڵکی کوردستان دەڵێن نا بۆ شەڕی براکوژی. لەهەمانکاتدا هاوار دەکەن ئا بۆسەربەخۆیی!


وَلَوْ شَاءَ رَبُّكَ لَجَعَلَ النَّاسَ أُمَّةً وَاحِدَةً ۖ وَلَا يَزَالُونَ مُخْتَلِفِينَ (118) إِلَّا مَن رَّحِمَ رَبُّكَ ۚ وَلِذَٰلِكَ خَلَقَهُمْ ۗ وَتَمَّتْ كَلِمَةُ رَبِّكَ لَأَمْلَأَنَّ جَهَنَّمَ مِنَ الْجِنَّةِ وَالنَّاسِ أَجْمَعِينَ (119) وَكُلًّا نَّقُصُّ عَلَيْكَ مِنْ أَنبَاءِ الرُّسُلِ مَا نُثَبِّتُ بِهِ فُؤَادَكَ ۚ وَجَاءَكَ فِي هَٰذِهِ الْحَقُّ وَمَوْعِظَةٌ وَذِكْرَىٰ لِلْمُؤْمِنِينَ (120) وَقُل لِّلَّذِينَ لَا يُؤْمِنُونَ اعْمَلُوا عَلَىٰ مَكَانَتِكُمْ إِنَّا عَامِلُونَ (121) وَانتَظِرُوا إِنَّا مُنتَظِرُونَ (122) وَلِلَّهِ غَيْبُ السَّمَاوَاتِ وَالْأَرْضِ وَإِلَيْهِ يُرْجَعُ الْأَمْرُ كُلُّهُ فَاعْبُدْهُ وَتَوَكَّلْ عَلَيْهِ ۚ وَمَا رَبُّكَ بِغَافِلٍ عَمَّا تَعْمَلُونَ (123)\nالر ۚ تِلْكَ آيَاتُ الْكِتَابِ الْمُبِينِ (1) إِنَّا أَنزَلْنَاهُ قُرْآنًا عَرَبِيًّا لَّعَلَّكُمْ تَعْقِلُونَ (2) نَحْنُ نَقُصُّ عَلَيْكَ أَحْسَنَ الْقَصَصِ بِمَا أَوْحَيْنَا إِلَيْكَ هَٰذَا الْقُرْآنَ وَإِن كُنتَ مِن قَبْلِهِ لَمِنَ الْغَافِلِينَ (3) إِذْ قَالَ يُوسُفُ لِأَبِيهِ يَا أَبَتِ إِنِّي رَأَيْتُ أَحَدَ عَشَرَ كَوْكَبًا وَالشَّمْسَ وَالْقَمَرَ رَأَيْتُهُمْ لِي سَاجِدِينَ (4)\n(118) خۆ ئه‌گه‌ر په‌روه‌ردگارت بیویستایه ئه‌وه هه‌موو خه‌ڵکی ده‌کرد به‌یه‌ك تاقم و کۆمه‌ڵ، (به‌ڵام) به‌رده‌وامیش ئه‌و خه‌ڵکه جیاوازن له‌نێوانی یه‌کتردا له ئایین و به‌رنامه و بۆچووندا...\n(119) مه‌گه‌ر ئه‌وه‌ی به‌زه‌یی په‌روه‌ردگارت گرتبێتیه‌وه، هه‌ر بۆ ئه‌و مه‌به‌سته‌ش خوای گه‌وره دروستی کردوون، (واته: به‌شێوه‌یه‌ك دروستی کردوون بتوانن ئازادی بیروباوه‌ڕو بۆچوونیان هه‌بێت، ئینجا ڕێگه‌ی ڕاستیان پێ بڵێت و بۆیان ڕوون بکاته‌وه) و بڕیاری په‌روه‌ردگاری تۆ ده‌رچووه و ته‌واو بووه، که: دۆزه‌خ پڕ ده‌که‌م له‌گرۆی په‌ری و خه‌ڵکی (ئه‌وانه‌ی خۆیان شیاوی ئاگر ده‌که‌ن).\n(120) ئه‌ی محمد (صلی الله علیه وسلم) هه‌موو ئه‌وانه‌شت بۆ ده‌گێڕینه‌وه له چیرۆك و هه‌واڵی پێغه‌مبه‌ران، ئه‌وه‌ی که دڵی تۆی پێ دابمه‌زرێنین و دڵنیات بکه‌ین، دڵنیاش به که له‌م هه‌واڵانه‌دا حه‌ق و ڕاستیت بۆ هات و بۆت ڕوونکرایه‌وه، هه‌روه‌ها ئامۆژگاری و بیرخسته‌وه‌ی باشی تێدابوو بۆ ئیمانداران.\n(121) بڵێ به‌وانه‌ش ئیمان ناهێنن و نیازیان وایه فه‌رمانبه‌رداری تۆ نه‌بن، ئێوه له شوێنی خۆتاندا کاری خۆتان بکه‌ن و به‌ڕاستی ئێمه‌ش هه‌میشه خه‌ریك ده‌بین و کاری خۆمان ده‌که‌ین.\n(122) به‌رده‌وامیش چاوه‌رێی ده‌رئه‌نجامی کاری هه‌ردوو لا بکه‌ن و ئێمه‌ش به‌ڕاستی چاوه‌ڕێین.\n(123) هه‌ر بۆ خوایه نهێنی و نادیاره‌کانی ئاسمانه‌کان و زه‌وی، هه‌موو کارو فه‌رمانیش هه‌ر بۆ لای ئه‌و زاته ده‌گه‌ڕێته‌وه، ده‌ی که‌وابوو ئه‌و بپه‌ره‌سته و ته‌نها پشت به‌و ببه‌سته، هه‌رگیز خوای په‌روه‌ردگارت بێ ئاگا نیه له‌وه‌ی که ئێوه ده‌یکه‌ن و ئه‌نجامی ده‌ده‌ن.\n(1) سه‌رنجی سه‌ره‌تای سووره‌تی (البقرة) بده، ئه‌و ئایه‌تانه‌ی له‌م سووره‌ته‌دا هاتووه چه‌ند ئایه‌تێکی ئه‌و قورئانه ڕوون و ئاشکرایه‌یه.\n(2) به‌ڕاستی ئێمه ئه‌م ئایه‌تانه‌مان دابه‌زاندووه له شێوه‌ی قورئانێکی پاراودا به زمانی عه‌ره‌بی بۆ ئه‌وه‌ی ئێوه لێی تێبگه‌ن و ژیریتان بخه‌نه‌کار.\n(3) ئێمه چاکترین و جوانترین چیرۆك و به‌سه‌رهاتت بۆ ده‌گێرینه‌وه ئه‌ی محمد صلی الله علیه وسلم) به‌هۆی ئه‌م قورئانه‌ی که نیگامان کرد بۆ لای تۆ، له‌کاتێکدا بێگومان تۆ له پێش ئه‌م قورئانه‌دا له‌م به‌سه‌رهاته بێ ئاگا بوویت.\n(4) کاتێك یوسف به‌باوکی وت: باوکی به‌ڕێزم بێگومان من له خه‌ومدا یازده ئه‌ستێره و خۆرو مانگم بینی کڕنووشیان بۆ ده‌بردم.


رێگاي ئێوه خۆڕھه ڵاتي ناوين » کابینەکەی زورفی و ئاستەنگەکانی سەر رێگای\nئێوارەی دوێنێ یەكشەممە ژمارەیەك لە سەركردە شیعەكانی عێراق لە ماڵی هادی عامری سەرۆكی هاوپەیمانی (ئەلفەتح)ی دووەم گەورەترین فراكسیۆنی پەرلەمانی عێراق كۆبوونەتەوە و ڕێككەوتوون لەسەر بەربژێرکردنی مستەفا كازمی لە شوێنی عەدنان زورفی راسپێردراو بۆ پۆستی سەرۆك وەزیرانی كاتی عێراق.\nکۆبوونەوەی هادی عامری، سەرۆکی هاوپەیمانیی فەتح، نووری مالیکی، سەرۆکی هاوپەیمانی دەوڵەتی یاسا و عەمار حەکیم، سەرۆکی رەوتی حیکمە کۆتاییهات و بڕیاردرا کە دەنگ بە کابینەکەی زورفی نەدەن و لەسەر بەربژێرکردنی مستەفا کازمی رێککەوتن و پەرلەمانتارێکیش دەڵێت، دەبێت قسە لەگەڵ موقتەدا سەدر بکرێت.\nرەحیم عەبوودی، ئەندامی دەستەی گشتی رەوتی حیکمە لەمبارەوە وتی: عامری، مالیکی و حەکیم رێککەوتن کە مستەفا کازمی، سەرۆکی دەزگای هەواڵگری عێراق بەربژێری ئەو سێ لایەنە بێت بۆ پۆستی سەرۆکایەتی ئەنجوومەنی وەزیرانی عێراق. پەرلەمانتارانی فەتح، دەوڵەتی یاسا و رەوتی حیکمە بەشداری لە هیچ کۆبوونەوەیەکی تایبەت بە متمانەدان بە کابینەی عەدنان زورفی ناکەن.\nئەسعەد مورشیدی، پەرلەمانتاری رەوتی حیکمەی نیشتمانییش لەمبارەوە وتی: بەپێی دەستووری عێراق ئێستا نابێت هیچ بەربژێرێک پێشکەش بکرێت، بەڵکو دەبێت چاوەڕێ بکرێت تاوەکو ماوەی دەستووریی عەدنان زورفی تەواوببێت کە بۆ پێکهێنانی سەرۆکایەتیی وەزیران راسپێردراوە. ئەگەر ئەو سەرکەوتوو نەبوو، ئەو کاتە بەربژێری دیکە پێشکەش دەکرێت. وێڕای پشتوانیکردن لە مستەفا کازمی، بەڵام ئەو بابەتە دەبێت لەگەڵ لایەنە شیعەکانی دیکە گفتوگۆی لەسەر بکرێت، لەوانەش موقتەدا سەدر، رابەری رەوتی سەدر و ئەو کات دەتوانرێت کازمی وەک بەربژێر بڕیاری لەسەر بدرێت و پێشکەش بکرێت.\nحەمید مەعلە سەركردە لە ڕەوتی حیكمەی نیشتمانی كە عەمار حەكیم سەرۆكایەتی دەەكات وتی: هەموو هێزە شیعییەكان كۆكن لەسەر دەستنیشانكردنی كازمی لە شوێنی زورفی بۆ پێكهێنانی حكوومەتی كاتیی عێراق. میلیشیا شیعیەكان و هێزە سیاسییە شیعییەكان بە تەواوی هاودەنگن لەسەر گۆڕینی زورفی بە كازمی، ئەمەش بۆ ئەوەی چیدی خۆ لە تەنگژەی سیاسی بپارێزن. ناكرێ چیدی سەرۆك وەزیرانە راسپێردراوەكان شكست پێبێنن و حكوومەت لە دۆخی ئێستایدا بهێڵنەوە، بەڵكو لە چەند كاتژمێری داهاتوودا مستەفا كازمی بە فەرمی رادەسپێردرێت.\nبرچسب ها : بەربژێر , سەرۆک وەزیرانی ئێراق , عەدنان زۆرفی , مالیکی , مستەفا کازمی , هادی عامری , هەواڵگری ئێراق


چاو لەڕوانگەی كوردەوە\nبۆ تێگەیشتن لە "چاو" دەبێ بزانین چاو بە پێچەوانەی لووت و گوێ و تا ڕادەیەکیش لێو هەڵگری ڕۆحێکی کایەکەرە، کاتێک گلێنە لە کالانەی چاودا دەسووڕێتەوە کایە بە واتا و ئایدیا و مەبەستێک دەکات کە چاوی بەرامبەر دەیبینێت و لە خوێندنەوە و راڤەیدا حەپەساو و گیرۆدە و کونجکۆڵ دەبێت.\nچاو لەناو كەلتوری كوردیدا چ پێگەیەكی هەیە؟ لەناو ئەدەبیاتی كوردیدا چ ڕۆڵێكی پێدراوە؟\nکلیل وشەکان: چاو، لووت، گوێچکە، لێو، زمان\nچاو هەڵگری ڕەهەند و توانستێکە بە ناوی "بینین" و دەرکەوتە مەعریفی و جوانیناسی و زمانییەکانی لە قەوارەی چەمک و وتەزا و خوازەکانی ((ڕوانگە، تێڕوانین، دیدگا و نیگا و...) بۆ ئێمە دەخاتە ڕوو. زۆر وشە و چەمکی سەرەکیی دیکە لەم ئەندامە بەبزاوت و جووڵەکەرەی ناو ڕوخسار وەشاوەتەوە و زمانی بارگاوی کردووە بە ئەکت و کردەی ئینتیزاع(Abstract) و دەرهەست بوون، لێرەدا دەتوانین بڵێین تایبەتمەندییەکی سەرەکیی چاو بە بەراورد لەگەڵ لووت و گوێ کە لێکیان جوێ دەکاتەوە، توانستیی جەوهەریی بزاوتن و جووڵەکردنێتی لە ڕێگەی گلێنەوە، و لە وەها حاڵەتێکدا چاو هەم دەبێت بە جووڵەکەر و و هەمیش دەبێت بە بزوێنەر واتە هەم بکەرە و هەمیش بەرکار لە هەمبەر چاوەکانی دیکەدا!\nلێرەوە کایەی ناکۆتای چاوەکان دەست پێدەکەن. تایبەتمەندییەکی دیکەی چاو "ڕەنگ"ە کە لەگەڵ خۆی سامێکی دیاریکراویش دێنێت. ئێمە چاوی بێڕەنگ و بێدەلالەت نابینینەوە لە ڕوخساری بوونەوەران، ئەمە دووهەمین تایبەتمەندیی چاوە کە لەو ئەندامانەی ناوم بردن جودای دەکاتەوە. جووڵە و ڕەنگ! دوو توخمی سەرەکیی کە یەک دانە ئەکتەری عیشوەکار پێویستێتی.\nعیشوەکارێک بە ناوی چاو! بێهۆ نییە کە ئەکتەرانی ناودار کایەکانیان لە جووڵە و ڕەنگدا، دەنگ دەداتەوە! لێرەدا دەکرێ بڵێین چاو هەم حەقیقەت و ڕاستی تێدایە و هەمیش درۆ و دژەحەقیقەت. ئێمە لێرە لە ناو کایەی چاو داین! ڕۆحی چاو، ئیغواکەر و عیشوەکارە و دەشێت ئێمە بە نیگاکردنی چاوێک یان عاشق بین یان گومان کەین یان بکوژین! بۆیە دەبێ بەردەوام ئاگامان لە بچووکترین جووڵەی چاوەکان بێت!.\nهەر ئەمەیە کە لە پێوەندییە کۆمەڵایەتییەکان و باڵێک لە دەروونناسی کە لە بواری ڕاوێژکاری و دەرمانکردنی دەروونیدا ئیش دەکەن دەڵێن نیگای "چاولەچاو" بۆ پێوەندیکردن و دەرمانکردن زۆر گرینگ و بنەماییە چوون بەم شێوەیە ئێمە دەچینە ناو دونیای پشتی چاوەکانەوە یان پەیامێکی دڵنیاییدەر دەدەین بەو چاوانە تا خۆیان لێمان نەشارنەوە و لەگەڵ چاوەکانمان قسە بکەن.! دەرکەوتە و دیاردە (Phenomena) چاو وەکوو ئامرازێکی مەعریفی لە زماندا ڕەنگ و دەنگ دەداتەوە.\nئەو وشە و چەمک و ئیدیۆمانەی(Idioms) کە لە زمانی کوردیدا لە پێوەندی لەگەڵ "چاو"دا بەکار دەچن، بەشێکیان بریتین لەمانەی خوارەوە کە زۆرترین کارکردیان هەیە و لەڕێگەی چاوەوە کارکردی دەرهەستانە و ئینتیزاعییان وەرگرتووە و لە هەمووشیاندا بە ڕۆڵێک کە چاو لە پرۆسەی ناسین و مەعریفە و هەروەها نەناسین و ڕازاویبوون لە لایەک و عیشوەکاریی و دێزیی و شوومی لە لایەکی دیکەدا دەیگێڕێ، ئاماژە دەدەن:\nچاوەڕوانی: چاوانێک کە دەڕوانن بۆ گەڕانەوە یان ڕوودانی شتێک.\nچاوبەست: ئاماژەیە بۆ فێڵکردن لە چاو و بەواتایەک بەستن و داخستنی لە ڕێگەی ئەکتەر یان جادووکارێکی لێهاتوو، کەسێک کە توانستی چاو دەناسێ و فێڵی لێدەکات واتە جادووکار یان شوعبەدەباز.\nشوعبەدەباز و چاوبەستەکان باشترین ناسینیان لە چاو هەیە و هێزە لە بننەهاتوو و نەناسراوەکەی سەرچاوەی ئیلهام و کایەیان بووە هەمیشە، "چاوی جیهانبین" کە لە سەر هیرەمی گیزا کێشراوە و لە پشت یەک دۆلاریی ئەمریکایی نەخشێنراوە بەڵگەیەکی سادە و بەردەست و بەهێزی ئەمەن.\nچاولەشوێن: واتە کەسێک کە لە ڕێگەی چاوێکی نەناسراو و نەناس چاوەدێریی دەکرێ و پێدەجێ تەنگ و چەڵەمە و ڕووداوی شووم و ناخۆش لەو چاوەی کە شوێنی کەوتووە ببەشێتەوە و سەرەنگرێی بکات و بیخات.\nچاوپیس: کەسێک کە چاو و نەزەرکردنی پیس و زیانبارە و وەک بڵێی چاوانی تیشک یان هێزێکی ئەهریمەنییان تێدایە.\nچاوی دەرئەهات؛ گوزارەیەکی دۆعایی و نەفرەتئامێزە کە دەلالەتی جنێودان و تووڕەییشی لەگەڵە و بە کەسێک دەگوترێت کە هیوایەکی ئەوتۆ بۆ ڕێکخستنەوەی پێوەندی و ئاساییکردنەوەی دانوستان لەگەڵی نەماوە.\nچاوباشقەڵ/چاولەوەڕێن: واتە کەسێک کە چاوی لە هیچ شتێک نادزێتەوە و بە گشتیش لەو شتانەی کە کۆمەڵگا وەکوو بڤە پێناسەی کردوون و قەدەغەن دەخشێت واتە چاوێک کە تابۆکان دەسووێت و دەیشکێنێت ئەگەرچی لە سیستەمی بەها کۆمەڵایەتییەکان بە نەگونجاو و بەرەڵڵا و خوێڕی "چاو"ی لێبکرێ!\nچاوحیز: لەگەڵ چاوباشقەڵ و چاولەوەڕێن توخم و دەلالەتی هاوبەشی ماناییان هەیە بەڵام چاوحیز زیاتر ئەندامە جینسی و زەقەکانی مێینە دەپشکنێت و چێژی خەیاڵیی خۆی بۆ دەسپەڕلێدان یان هەر جۆرە حاڵەتێکی سێکسی و هەر چەشنە یادکردنەوەی رۆمانتیک یان ئیرۆتیک دابین دەکات، ئەم ئاوەڵناوە زۆربەی زۆری کاتەکان بۆ پیاوان بەکار دەچێت چوون کچانی کۆمەڵگا بەزۆریی "چاوشەرمن" بوون.\nچاوپاک: دژ و پێچەوانەی دەلالەت و واتای چاوحیزە.\nچاوبز: واتە چاوزاق و چاودەرپەڕیو، وەکوو فۆرم و دەلالەتی سەرەتایی واتای نائاساییبوون و دژەباوبوونی ئەندامێکی ڕوخسار و لەشە بەڵام واتا ئیدیۆمییەکەی دەلالەتی وریا و وشیار دەدات.\nچاوبرسی: هاوبەشیی مانایی لەگەڵ چاوحیز و چاوباشقاڵ هەیە و بە واتای کەسێک دێت کە چاوی لە بینین و سووانی شتەکانی بەرچاوی تێر نابێت، دەلالەتی نێگەتیڤی هەیە لە کەلتووری کوردیدا.\nنووتەکەچاو: لێرەدا چاو لەگەڵ "نووتەکە" بوون بە ئاوەڵناوێکی لێکدراو و داکۆکیی و سەرێتی بە "نووتەکە" دراوە بەڵام چاویش دەلالەت و پێگەی پێدەبخشێت واتە زوڵماتێکی وەها کە چاو دەرەقەتی نایەت، ڕەنگە ئەمە یەکێک لەو وشانە بێت کە چاو تێیدا ڕۆڵێکی ناکارامە و مونفەعیلی هەبێت و چاو لەو زوڵەماتە بەرین و نەبینراوە بترسێت و پاشەکشێ بکات، "چاوترسان" ڕەنگە لێرەوە هاتبێت.\nلێرەدا دەردەکەوێت چاو هەر تایبەتمەندیی و توانستێکی هەبێت لە ڕووی زانستییەوە تا شوێنێک مەودا دەبڕێت و هەمیشە ناتوانێت ئەو ئەکتەرە عیشوەکار و جادووکارە بێت کە ئێمە لە کالانەیدا بە شوێن ئەنگێزە و خواست و ویستەناوەکانیدا(غرایز) بسووڕێنێت...تا شوێنێک چاو هەتەر و بڕ دەکات، چاوە. چاو لە هەمبەر چاودا چاوە.\nچاوگەش/ چاوڕەش/ چاوبەڵەک و...: ئاوەڵناون بۆ تەوسیفکردن و پێداهەڵگوتن و تەنها ڕۆڵی چاو لە تەوسیفی جوانی و لە بازنەیەکی جوانیناسانەدا دەخەنە ڕوو.\nچاولەچاو: واتە ململانێ و کێبڕکێی دوو چاو بۆ بەزاندن و یەکتردواندن و دانوستان. کارکردی زۆرتر بۆ یەکلاکردنەوەی شتە ناڕوونەکان و ڕاستکردنەوەی قسە بەراوەژووەکان لە دانیشتنێکی بەرانبەر و پیاوانە! و و ڕوولەڕوودا.\nچاوساغ(ڕێنوێن): واتە کەسێک کە شارەزای ئەنجامدانی شتێکە بە بەراورد لەگەڵ چاوە ئاساییەکانی خەڵکانی دیکە. لێرەدا نە ڕەنگ گرینگە نە مەبەست و نیاز و نە کنجکۆڵی و شتی لەو بابەتە بەڵکوو توانایی شارەزایی و ساغبوون و چۆنیەتیی چاوێک گرینگە کە وەکوو پێشەنگی کاروان دەجووڵێت و ڕێگاکان باشتر دەبینێت هاوبەشیی واتایی لەگەڵ "ڕێبین"دا هەیە.\nئەم وشە و ئیدیۆم و زاراوانە و دەیانی دیکەش کە "چاو" تێیاندا ئامادەیە و بووە بە بەشێک لە پێکهێنەرانی دەلالەتی ماناکانیان دەرخەری ئەو ڕاستییەن کە چاو چەندە ڕۆڵی لە پێکهاتی ڕوخسار و جەستە و توانستی مرۆڤ بۆ ناسین و بەرەو پیرچوون (intentionality) ی دونیا هەیە. بەڵام بە هەموو ئەمانەشەوە چاو ئەو تایبەتمەندییەی کایەکردن و ڕەنگامەییبوونەی تێدایە و شتێک لە سەرکێشی یان یاخیبوونی لەگەڵە کە دەیکات بە نەناس و ڕازاوی و سڕۆک...مەگەر تێمێکی کۆمەڵایەتی یان ئەدەبی و جوانیناسانەیان بخرێتە پاڵ کە تۆزێک بناسرێتن بۆ\nچاوم کە بە گریانەوە بوو، یار تاوێ\nدەیڕوانی لە ئەشکی من بە گۆشەی چاوێ\nبەم چاکەیە لە نیازی گەیشتم کە دەڵێ:\nتۆ چاکە بکە و بیبە دە ئاوی هاوێ\nخەییام، و، هەژار موکریانی\nچاوی کیژی ئەورووپایی گەر شینیش بێ خۆشم دەوێ، گەر سەوزیش بێ خۆشم دەوێ/ واتێدەگەم شینترین چاو، سەوزترین چاو، لەم دنیایە تۆزێک ڕەشیی چاوی کچی نیشتمانی منی تیایە...!\nبۆ تێگەیشتنی زیاتر لە پێگەی چاو، دەبێت پێوەندی و شوێنگەی لەگەڵ و لە ئاست لێو و زمانیشدا باس بکەم وەک چۆن لەگەڵ لووت و گوێچکەدا دەستنیشانم کرد.\nهێزی عیشوەکاری چاو و توانستی خۆشاردنەوەی مرۆڤ لە گلێنە ڕەش و شینەکانیدا لەڕێگەی زمانەوە لۆژیکیی دەبێت و هەڵە و درووستیی و هێز و هەست و بەڵگەمەندیی و ئارگۆمێنتەکەی دەناسرێت، هەر ئەمەشە کە دەڵێن مرۆڤ تا قسە نەکات عەیب و هونەری دەرناکەوێت، ئەگەرچی زمان وەکوو ئەندامێکی گۆشتنی ناو دەم (Tongue)لە ڕێگەی لێوە سوور و شەککەربارەکەیەوە دەنگ بەرهەم دێنێت و دواتر دەبێت بە زمان(Language) وەکوو توانستێکی ئینتیزاعی و دەرهەستی پەیوەست بە لۆژیک.\nزمانیش وەکوو چاو خاوەن تایبەتمەندی خۆیەتی ئەگەرچی زمان وەکوو چاو ڕەنگاڵەیی نییە بەڵام توانستی بەرهەمهێنانی "دەنگ"ی هەیە واتە زمان، دەنگ و جووڵەی هەیە و هەموو ئەو شتەی لە چاودا ڕوودەدات زمان دەیکات بە لۆژیک و ڕستە و چەمک و فۆرمێکی زمانیی و مانایی، لێرەدا زمان و چاو دەکەونە ململانێی دەرخستن و خۆشاردنەوە یان قەرەداشارکێیەکەوە کە هاوکێشەی زمان و چاو تێیدا بیچم دەگرێ و کایەیان دەست پێدەکەن.\nئەمەی کە زمان چەندە دەتوانی نیگاکان زمانمەند و چەمکمەند بکات لایەنێکە و ئەوەی کە چاو چەندە بینراوەکانی خۆی دەدات بە دەستەوە و دەهێڵێت زمان بیدرکێنێت پرس و بابەتێکی دیکەیە. شتێک کە حاشاهەڵنەگرە ئەمەیە کە زمان و چاو لە دیالیکتیکێکی تۆکمەدان لەگەڵ جیهانی واقیع، چاو جیهانی واقیع دەبینێت، ئەزموونی دەکات، لە نێرۆنەکان پەیوەست بە مێشکەوە تێیدەپەڕێنێت، لە ناو تۆڕی نێرۆنەکانی مێشک کایەی لەگەڵ دەکات، بەشێکی زەق دەکاتەوە، بەشێکی دەشارێتەوە، بەشێکی دەگۆڕێت و...\nزمانیش هەموو هەوڵی دەدات بینراوەکانی چاو لۆژیکی و پێناسەمەند بکات بەڵام پرسیار ئەوەیە کە زمان چەندە دەتوانێت ئەو واقیعانەی چاو ئەزموونی کردووە و بە ناو مەکینەی زەیندا بردوونی بەرجەستە بکات و تەعبیری لێبکات؟ زمان تا چەندە دەتوانێت چاو بگۆڕێتە سەر "نیگا و دیدگا" و تایبەتمەندیی ئینتیزاعی ببەخشێ بە ئەزموونەکانی چاو لەگەڵ واقیع؟ زمان تا چەندە دەتوانێ باسی نیگای چاو بۆ نیگای چاوی یار بکات؟ ئایا لێرەوە چاو هانمان نادا زمان ببەینە ناو ڕوبەرێکی نەناسراوتر و گەورەتر و پڕمەعریفەتر بە ناوی ئەدەب و جوانیناسی؟! ئایا ئەمە وامان لێناکات بەرەو پیری راستییەک بچین کە دەگیرێت و ناگیرێت؟دەخوێنرێتەوە و ناخوێنرێتەوە؟ حەقیقەتیشی تێدایە و تێشیدا نییە؟ ئایا ئەمە ئەو شتە نییە کە بەردەوام لە جیهانی ئێمەدا ئەدەب و بە تایبەتی شیعر کردوویەتی و دیاردەناسیی ڕەوایی فەلسەفیی و چەمکیانەی پێداوە؟\nئەو هەوادی گزینگی چاوانەت، چۆن ئەکەی بە دەرزی حەرفەوە؟\nتاکوو خەم بدرووی بە باڵای حەبیبە و عیشقەوە؟\nدەربەندی پەپوولە، شیرکۆ بێکەس\n1-درامدی بر پدیدارشناسی، رابرت ساکالوفسکی، ترجمەی محمدرضا قربانی، تهران، گام نو، 1384\n2-چوارینەکانی خەییام، وەرگێڕاوی هەژار، تهران، سروش(انتشارات صدا و سیما) 2004\n3-دیوانی عەبدوڵڵا پەشێو، بە شێوەی ئۆفسێت چاپکراوە.\n4-قەرەداشارکێ: ناوی کایەیەکی هەندێ لە ناوچەکانی کوردستانە کە تیایدا کەسێک چاو دەبەستێت و چەند کەسێک خۆیان دەشارنەوە و دوای خۆشاردنەوە کەسی چاوبەستراو چاوی دەکاتەوە و بە دوویاندا دەگەڕێت بۆ ئەوەی ئاشکرایان کات!\nدەربەندی پەپوولە، شێرکۆ بێکەس، چاپی سلێمانی، 2000


ئیتلاعاتی ڕێژیمی ئێران مورەخەسیی نەورۆزیی به والی دروودی نەدا\n16:50 - 26 رەشەمه 2718\nکوردستان میدیا: ئیتلاعاتی ڕێژیمی ئیسلامیی ئێران لەگەڵ مورەخەسیی زیندانییەکی سیاسیی کورد خەڵکی شاری کامیاران دژایەتی کرا.\nئاژانسی هەواڵدەریی "کوردپا" بڵاوی کردووەتەوە، کاربەدەستانی ئیدارەی ئیتلاعاتی ڕێژیم لە شاری یەزد لەگەڵ مورەخەسیی نەورۆزیی والی دروودی، زیندانیی سیاسیی کورد خەڵکی شاری کامیاران دژایەتی کرد.\nوالی دروودی خەڵکی گوندی “چرۆسانە”ی سەربە شاری کامیاران، کە یەکێک لە زیندانیانی دەیەی ٦٠ی هەتاوی بووە، ساڵی ١٣٧٢ لە زیندان ئازاد کراو دواتر لە ساڵی ١٣٧٥ی هەتاویدا بە تاوانی هاوکاری لەگەڵ یەکێک لە حیزبە کوردییەکان سەرلەنوێ دەستبەسەر کرایەوە.


چاوپێكه‌وتن له‌گه‌ڵ بنه‌ماڵه‌ی مۆعه‌لیمانی به‌ندكراو له مه‌هاباد – کۆمەڵە\nچاوپێكه‌وتن له‌گه‌ڵ بنه‌ماڵه‌ی مۆعه‌لیمانی به‌ندكراو له مه‌هاباد\nڕاپۆرته‌كان باس له‌وه ده‌كه‌ن كه ڕێکخراوی سێنفیی مۆعه‌لیمانی مەریوان، سەقز و زێویە و کۆمەڵێک لە چالاکانی مه‌ده‌نی شاری سنە، لەگەڵ بنه‌ماڵه‌ی “حسێن حەسەن‌خانی و یاسر ئەمینی‌ئازەر” لە مەهاباد دیداریان كردووه.\n“یاسر ئەمینی‌ئازەر” مۆعه‌لیم و چالاكی مه‌ده‌نی شاری مه‌هاباد کە ئێستا لە مەرەخەسی ٥ ڕۆژەدا بە سەر دەبا، پێشتر بە تۆمەتی “بەشداری لە مانگرتنی سه‌رتاسه‌ری مۆعه‌لیمان” بە ١٥ مانگ زیندان مەحکووم و لە مانگی گوڵان دەستبەسەر کرابوو. هه‌روه‌ها “حسێن حەسەن‌خانی” مۆعه‌لیمی خانەنشین كراو لە مەهاباد کە لە سەرەتای ئەم مانگەوە دەستبەسەر کرابوو، دوای چەند ڕۆژ بە دانانی وه‌سیقه له زیندان ئازاد كرابوو.\nبه‌ڕێوه‌چوونی خۆپیشاندانی دژه ده‌وڵه‌تی له بلاڕووس


دۆکتور ڕه‌حیم فه‌رهمه‌ند: له ناوخۆی ئێران هه‌ندێک فه‌رمانه‌که‌ی تڕامپیان پێی نه‌گۆنجاوه و هه‌ندێک ده‌ڵێن مافی سه‌رۆک کۆماری ئه‌مه‌ریکایه\nی مانگی یه‌ک ٣٠, ٢٠١٧\nدانۆڵد تڕامپ، سه‌رۆک کۆماری ئه‌مه‌ریکا، ڕۆژی هه‌ینی به واژۆی فه‌رمانێکی نوێ ناسراو به "به‌رگری له ئه‌مه‌ریکا له به‌رامبه‌ر هێرشه‌کانی تێرۆریستی" وه‌رگرتنی په‌نابه‌ری بۆ ئه‌مه‌ریکای بۆ ماوه‌ی چوار مانگ و سه‌ردانی هاووڵاتیانی حه‌وت وڵاتی بۆ ئه‌مه‌ریکا بۆ ماوه‌ی سێ مانگ ڕاوه‌ستاندووه. له هه‌مان کاتدا، هه‌ر به پێێ ئه‌م فه‌رمانه وه‌رگرتنی په‌نابه‌ری سوریایی بۆ ماوه‌یه‌کی نادیار ڕاده‌وستێت.\nچاوه‌ڕوان ده‌کرێت ئه‌م ماوه‌ی 90 ڕۆژه بۆ هاووڵاتیانی ئه‌و وڵاتانه‌ی هاوکاری زانیارییان له گه‌ڵ ئه‌مه‌ریکا نیه و ئاماده نین وه‌ڵامی پرسیاره‌کانی په‌یوه‌ندیدار به هاووڵاتیه‌کانیان بده‌نه‌وه درێژ بێته‌وه. ئه‌م حه‌وت وڵاته بریتین له ئێران، عێڕاق، لیبی، سوومالیا، سوودان، سووریا و یه‌مه‌ن.\nگرووپه‌کانی مافه‌کانی مرۆڤ و هه‌ندێک له ئه‌وانه‌ی خه‌ڵاتی نۆبێلیان بردۆته‌وه و که‌سایه‌تییه ناسراوه‌کان و هه‌ندێک له سێناتۆره پایە بڵنده‌کانی کۆماری و فه‌رمانداری ولایه‌ته‌کان و به‌رپرسانی وڵاته ئۆروپیه‌کان ڕه‌خنه‌یان له ئه‌م فه‌رمانه‌ی تڕامپ گرتووه و ده‌ڵێن ئه‌مه جۆرێک سیاسه‌تی هه‌ڵاواردن دژی ئه‌و په‌نابه‌ر و کۆچبه‌رانه‌یه که به هۆی ئاین یان له باری ئه‌تنییه‌وه بوونه‌ته ئامانج.\nله وتووێژ له گه‌ڵ به‌ڕێز دۆکتور ڕه‌حیم فه‌رهمه‌ند، به‌رپرسی پێشووی به‌ره‌ی یه‌ک گرتووی کۆرد له تاران، سه‌باره‌ت به ئه‌م فه‌رمانه نوێیه، کاریگه‌رییه‌کانی له سه‌ر هاووڵاتیانی ئێرانی و کورد و ئه‌گه‌ری کاردانه‌وه‌کان به رامبه‌ر به ئه‌وه وتووێژمان کردووه.\nڕه‌حیم فه‌رهمه‌ند: کاردانه‌وه‌کان به‌رانبه‌ر به فه‌رمانه‌که‌ی تڕامپ له کۆمه‌ڵگای ئێراندا جۆراجۆر بوه


گۆشتفرۆشێک بەهۆی فێڵکردن و فرۆشتنی گۆشتی بەستوو بەنرخی فرێش دادەخرێت | Rwmal\nده‌ستپێك هه‌واڵی كوردستان گۆشتفرۆشێک بەهۆی فێڵکردن و فرۆشتنی گۆشتی بەستوو بەنرخی فرێش دادەخرێت\nگۆشتفرۆشێک بەهۆی فێڵکردن و فرۆشتنی گۆشتی بەستوو بەنرخی فرێش دادەخرێت\nله‌لایه‌ن: rwmal rwmalله به‌رواری: كانونی دووه‌م 13, 2020 له‌به‌شی:: هه‌واڵی كوردستانبێ لێدوان\nبه‌هۆی فێڵكردن له‌هاووڵاتیان و فرۆشتنی گۆشتی به‌ستوو به‌نرخی فرێش، له‌لایه‌ن لیژنه‌ی چواری سه‌ربه‌لیژنه هاوبه‌شه‌كانی قائیمقامیه‌تی سلێمانی گۆشتفرۆشی سابیر له‌گه‌رِه‌كی هوانه‌ی شاری سلێمانی داده‌خرێت.\nخاوكردنه‌وه‌ی گۆشتی به‌ستوو ودوباره خستنه‌وه‌ی ناوبه‌فرگر بۆبه‌ستنه‌وه‌ی، زیانی ته‌ندروستی به‌ئه‌وكه‌سانه ده‌گه‌یه‌نێت ئه‌وجۆره گۆشته ده‌خۆن هه‌روه‌ها فرۆشتنی گۆشتی به‌ستوو به‌نرخی فرێش فێڵ – ی بازرگانی “غش تجار”یه و یاسا سزای بۆ ئه‌نجامده‌رانی دیاری كردووه.\nپێشتریش ئەم کارەی کردوەو لەلایەن لیژنەکەوە پسوڵه‌ی سه‌رپێچی بۆ كراوه وئاگاداركراوه‌ته‌وه گۆشتی به‌ستوو به‌نرخی فرێش به‌هاوڵاتیان نه‌فرۆشێت به‌ڵام به‌هۆی دوباره‌كردنه‌وه‌ی سه‌رپێچیه‌كه‌ی به‌فه‌رمانی قائیمقامی سلێمانی گۆشتفرۆشی سابیر داده‌خرێت و خاوه‌نه‌كه‌شی روبه‌روی رێكاری یاسایی ده‌كرێته‌وه.\nئه‌مریکا ده‌ڵێت به کوشتنی سولێمانی له دانوستان له گه‌ڵ ئێران نزیک بووینه‌ته‌وه\nباڵیۆزی ئێران بانگهێشتی وه‌زاره‌تی ده‌ره‌وه‌ی به‌ریتانیا کرا\nپۆستێکی باڵا بە یەکێتی دەدرێت\nلە کۆبوونەوەی نێوان شاندی وەزارەتی پێشمەرگە و وەزارەتی بەرگری عێراق چی گوزەرا؟


به‌ڕێوه‌به‌ری گشتی پێشوازی لە به‌ڕێوه‌به‌ری گشتی ڕێكخراوی صندوقی نه‌ته‌وه‌یه‌كگرتووه‌كان بۆ دانیشتووان له عێراق (UNFPA - IRAQ) ده‌كات\nڕۆژی یه‌كشه‌ممه، 27ی 1ی 2019، به‌ڕێزان م.عومه‌ر گوڵپی، به‌ڕێوه‌به‌ری گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی و به‌ڕێز عه‌مید سه‌ركه‌وت عومه‌ر، به‌ڕێوه‌به‌ری به‌ره‌نگاربوونه‌وه‌ی توندوتیژی دژی خێزان له سلێمانی‌و به ئاماده‌بوونی هه‌ریه‌كه له به‌ڕێزان ئاشتی ئیبراهیم، و ئه‌ڵوه‌ن عه‌بدولغه‌فوور، یاریده‌ده‌رانی به‌ڕێوه‌به‌ری گشتی‌و پرشنگ كه‌ریم، به‌رپرسی په‌یوه‌ندییه‌كان و سۆران سه‌عید، به‌رپرسی به‌شی پلان‌و به‌دواداچوون‌و شیلان عه‌لی، به‌ڕێوه‌به‌ری ماڵی داڵده‌دان پێشوازیان له به‌ڕێز د.ئۆلۆرمی سۆكیونرۆ (Dr. Oluremi Sogunro) به‌ڕێوه‌به‌ری گشتی ڕێكخراوی صندوقی نه‌ته‌وه‌یه‌كگرتووه‌كان بۆ دانیشتوان (UNFPA) له عێراق‌و به‌ڕێز خاتوو كارا ئاغا، به‌ڕێوه‌به‌ر له ئۆفیسی ڕێكخراوه‌كه له سلێمانی كرد.\nئامانجی سه‌ردانه‌كه‌ی به‌ڕێوه‌به‌ری گشتی ڕێكخراوی ناوبراو وه‌رگرتنی به‌رچاوڕوونی بوو سه‌باره‌ت به كاره‌كانی ڕێكخراوی (unfpa) و ژیانی ئاواره‌كان و دۆخی توندوتیژی بوو سه‌باره‌ت به ژنان و كچان.\nله‌لای خۆیه‌وه به‌ڕێز م.عومه‌ر گوڵپی، به‌ڕێوه‌به‌ری گشتی چاودێری‌و گه‌شه‌پێدانی كۆمه‌ڵایه‌تی سلێمانی كاری سه‌ره‌كی وه‌زاره‌تی كارو كاروباری كۆمه‌ڵایه‌تی و به‌تایبه‌ت به‌ڕێوه‌به‌رایه‌تی گشتی بۆ به‌ڕێز مسته‌ر سۆكیورنۆ خسته‌ڕوو كه بریتیه له گه‌شه‌پێدان به توانای ژنان و پاراستنیان له توندوتیژی له ڕێگه‌ی دامه‌زراوه جۆراوجۆره‌كانه‌وه، هه‌روه‌ك سوپاسی ڕێكخراوه‌كه‌ی كرد كه هاوكارو پشیتوانه له بواری پرسه‌كانی په‌یوه‌ست به ژنان و هیواشی خواست له داهاتووشدا ڕێكخراوه‌كه به‌رده‌وام بێت له پشتیوانییه‌كانی، ئه‌وه‌ش به‌هۆی پێویستی به كاركردنی هاوبه‌شی هه‌موو لایه‌ك له پێناو كۆمه‌ڵگه‌یه‌كی دوور له توندوتیژی، هه‌ر له ڕوونكردنه‌وه‌كه‌یدا به‌ڕێز به‌ڕێوه‌به‌ری گشتی ئه‌و خاڵه ئه‌رێنیانه‌ی خسته‌ڕوو كه له حكومه‌ت و كۆمه‌ڵگه‌ی كوردستانیدا هه‌ن سه‌باره‌ت به ژنان وكچان و مافه‌كانیان و جه‌ختیشی كرده‌وه له‌وه‌ی ئه‌وان و دامه‌زراوه په‌یوندیداره‌كانی حكومه‌ت پێویسته كاری زیاتر بكه‌ین بۆ ئه‌وه‌ی ژنان و كچان له هه‌رێمی كوردستان و سنوری پارێزگای سلێمانیدا زیاتر ڕۆڵیان پێبدرێت‌و هه‌لی ژیان و كاریان بۆ ئاسان بكرێت.\nپاشان به‌ڕێز عه‌مید سه‌ركه‌وت كاروچالاكییه‌كانی به‌ڕێوه‌به‌رایه‌تییه‌كه‌ی خسته‌ڕوو، هه‌روه‌ك جه‌ختی كرده‌وه له‌وه‌ی كه ئه‌وان له ڕێگه‌ی به‌ڕێوه‌به‌رایه‌تی و دامه‌زراوه‌كانیانه‌وه كار ده‌كه‌ن بۆ پاراستنی ژنان و بۆ ئه‌و كاره‌شیان به‌ربه‌سته‌كان ڕێگه‌یان پێ چۆڵ ناكه‌ن، هه‌روه‌ك سوپاسی ڕێكخراوه‌كه‌ی كرد كه هاوكارو پشتیوانی به‌ڕێوه‌به‌رایه‌تییه‌كه‌یه له ئه‌ركه‌كانیدا.\nپاشان ئاماده‌بووان گفتوگۆی پێویستیان له‌سه‌ر بابه‌ته‌كان كردو هه‌موو جه‌ختیان كرده‌وه له‌سه‌ر پێویستبوونی هه‌ماهه‌نگی و هاوكاری هه‌مه‌لایه‌نه له پێناو پاراستنی ژیان و كه‌رامه‌تی ژنان‌و ڕه‌خساندنی هه‌لی چون یه‌كی ژیان بۆ یان.


ANF | یەرەمین کۆنگرەو کۆداری بەسیا و ئەنجامنامەکەش وەڵاو کریاوە\nیەرەمین کۆنگرەو کۆداری بەسیا و ئەنجامنامەکەش وەڵاو کریاوە\nکۆدار یەرەمین کۆنگرەش بەدروشمو "بە رۆحوو شۆڕشگێڕانەو گەلا ، کۆمەڵگای رێکبوزمێ و کوردستانی ئازاد مەکەرمێ" بەست و بە ١١ خاڵێ ئەنجامنامەکەش پەی ڕاو گردینی وەڵاو کەردەوە.\nدووشه‌ممه, 17 Aug 2020, 08:00\nیەرەمین کۆنگرەو کۆمەڵگاو دیمۆکراتیکی و ئازادو وەرهۆرزو کودستانی ئەشناسیا بە (کۆدار) جە ڕوەکانو ٧، ٨، ٩ مانگەو مەی ٢٠٢٠ی وەرانوەر بە ١٧-١٨-١٩ی و پاژەرەژوو ١٣٩٩ی وەرتاوی، بە دروشمو "بە رۆحوو شۆڕشگێرانەو گەلا، کۆمەڵگای رێکوزمێ و کوردستانی ئازاد مەکەرمێ" بە سەرکەوتەی بەسیا . کۆنگرەو کۆداری کە یەرێ ڕوێ درێژەش بێ بە بەشداری نمایندەو رێکوزیایەکا ، کۆگاکا کۆمەڵگای و کۆمیتەکا کۆداری ، جە کەشە سەربەرزەکا کوردستانی رێکوزیا . جە کۆنگرەکەنە جە مدرامان و کۆشیاو شکۆدارا ئازادی گەلەکەیما بە تایبەت گیانبەختا ڕاو ئازادی ، هەڤاڵا ئارگەش کارزان ، تۆڵەهەڵدان سنە ، رۆژهات بۆکان ، دڵۆڤان سەردەشت و ئێقباڵ مورادی بە بەرزی یاد کریاوە . کۆنگرە بە مدرای سەروو پەرسەکا یەرە ساڵی ویەردە و کەموو کۆریەکا ، پێڵواکا ، باسەکا و پڵاننامەو وێش رێک وست . چی چوارچێوەنە بە بنەما گێرتەو ویر و ڕامان و ڕابەر ئاپۆی سەروو بەشەکا مۆدرنیتەو دیموکراتیکی گۆفتمانی چڕ و پەر باس کریا . هەر پاسە کۆنگرە سەرەڕاو ڵوایۆ مڵوو گردوو هەرمانەکا یەرە ساڵی ویەردەی ، کەموو کوریەکێ خەباتیش جە بە ئەنجام نەیاوناو داواکاریەکا کۆمەڵگای ڕەخنە کەردێ و سەروو ئا ئەساسەیە خاڵێ تایبەتێش پەی خەباتی دمارۆی دەسنیشانێ کەردێ.\nکۆنگرە ئاژەو سیاسی رۆیش جە ئاستەو جیهانیی ، هەرێمیی و بە تایبەت رووداوەکێ وەرکەوتوو دڵێراسەی شەی کەردێوەو و ئاژەو ئاڕۆ وەرکەوتوو دڵێراسەیش بە پاو پێڵوا و مۆدێڵە جیاکا جە چەمنگای جیاواز وست وەروو باسی و شەیش کەردەوە . سەروو ئی ئەساسەیە ، جە ئاژێوەنە کە هەرێمەکە بیەن بە مەیدانوو جەنگ و جیهانی یەرەمی و سیستموو نئۆ ڵیبرالیسمی جیهانی ، قۆناخێ تازە جە داگیرکاریش جە هەرێمەکە و جیهانەنە دەس پەنەکەردەن ، وەرکەوتوو دڵێراسەی تووشوو ئاڵووگۆری خێرا و نادیارێ بیەن . ئاژۆ ئیسەی جە نگاو سیاسی و نیزامیوە فرە جە ئاژەو جەنگ و جیهانی یۆهەمی مشۆ کە چا وەختەنە سیستمی جیهانی بە ئەرەمەرزنایرەو سیستموو دەۆڵەت – میللەتی بە تەماو دمایی و یاگەداری تازە پەی سیستمە ئیمپراتووریەکا بیەن. بەلام جە قۆناخەو ئارۆینە هەر ئا سیستمە جیهانیە ، نەخشە کۆنەکەو وێشا بە پەرچینێ وینا جە وەرانوەروو ویری زیادەخواهی و دەستگێرتەی سەروو بازاروو گەڵا و جیهانیرە ، چێروو نامێ سیستموو بازار ئازادی و گێڵای سەرمایەی . پی هۆیە وەرکەوتوو دڵێراسەی بیەن بە گۆرستان و پرۆژەکا وەڵاتە زڵهێزەکا . سەرەراو گردوو ئینیشاوە وەرکەوتوو دڵێراسەی هێشتا مدرامان کەرۆ. بەڵام بە بۆنەو درێژەدای بە سیاسەتا داگیرکاریەکاشا جارێتەر هەرێمەکەی بیەن بە ناوەندوو ئاژاوا . سەرەڕاو بیەو گردوو جەنگە سێبەرەکا و موستەقیمەکا و هەزینە کەردەو هێزێ ئینسانی و ژێرساختە بنەڕەتی گەلا ، بە هیچ جۆرێ شاهێدوو مۆدێڵێ سەرکەوتە و چارەسەر کەر نەبیەنمێ . یاگی باسینە کە سیستمە حکومەتیەکا هەرێمەکەی هەر جە کۆنەوە تووشوو وڕای و کرۆڵی بیەبێنێ و کاریگەری وێشا جە دەس دابێ . مشۆم ئانەی بزانمێ کە ئی سیستمێ بەرهەموو سیاسەتەکا سیستموو جیهانینێ کە بە هیج شێوە جە لاو گەلا هەرێمەکەیۆ پەسەن نەکریەنێ . هێزە جیهانی و هەرێمیەکا هەمیشە ئینە شوونەو ئانەیۆ کە نارەزایەتیەکا و خەباتوو گەلا بە قازانجوو وێشا وازاوەو پاسە نیشانەدا کە پشتیوانێ و رزگار کەرێشانێ . ئینە جە حالێوەن کە حکوومەتەکا هەرێمەکەی هەر پسۆ زڵهێزەکا پاسە نیشانە مذا کە پارێزەروو دەستکەوتەکا گەلا و تایبەتمەندیە سیاسی و کۆمەڵایەتیەکاشانێ جە وەرانوەروو هێزە داگیرکارەکا و زڵهێزەکا جیهانی . چی بەینەنە یاگە هالی پرۆژێوە کە جوابگوو داواکاریەکا و خواستەکا گەلا بۆ بە ئاشکرا وینیۆ .\nکۆنگرە بە سوور بیەی سەروو ئانەی کە ئاژەو گۆفتمان و ئارۆی سەروو سیستموو ملهۆروو ئیرانی پسۆ وێش یۆی گێرۆوە ؛ کۆنگرە باوەرش ئانەن کە رژیموو ئێرانی چوار ساڵێ جە خرابتەرین وەختەکا حۆکمرانیش روە تەمام بیەی ملۆ ، بە جۆرێ کە رژیم جە ئاژەو پیری گرد لایانەنە پسۆ ڕاوەبەری ، گۆفتمان ، سازمانی ، بەرهەم ئاوەردەی و بەرنامەمتەی گرفتار بیەن . رژیم جە قۆناخەو دروشمدایەنە گیرش کەردەن و وێش وەرۆوە . جیای دذان نیای سەروو واڕای وێشەرە، زیاتەر جە جارانی وێش پسۆ هێزی مرمانۆ . بەرکەوتەو چینێ تازێ کۆمەڵایەتییە و جە بەین شییەی چینە سۆنەتیەکا و دڵێراسەو کۆمەڵگای بەینێ فرەش بەیو خەلکینە وەش کەردەن . بە بۆنەو سیستموو راند و پارتی بازی رۆ بە ڕۆ جیاوازی چینایەتی بە تایبەت بەرکەوتەی لایانە هەژارو لاوازەکا فرەتەر بۆ . بە جۆرێ کە شاهێدوو فاسلێوە گەورە جە بەین و خەلکی و دەسەڵاتی هەنمێ . چینە تازەکا کۆمەڵایەتی کە بەرهەموو بەرز بیەیەو سەتح و وانای ، پەیوەندیە مۆدرنەکا و تێکنۆڵۆژی جیهانینە بیەن بە هۆ پەی داواکاریە جیاوازیەکا ، کە دەسەڵات تواناو یاوای پی داواکاریاشە نیا ، هەر ئینە سەبەبا پەی ئانەی کە تڕەکێ تازێ جە دیواروو دەسەڵات و ئێرانی فرەتەر بەر گنا. هەر چن نەبیەو گۆفتمانێ یەک دەس و یەک رەنگ جە لاو مخالفا دەسەڵاتی ، فەزێوە ئەمنیەتیەش پەی سیستمی رەقسنەێنێ . بەلام ئی ئاژە چی وەختەنە زیاتەر جە هەمیشەی سیستمش تووشوو گرفتا کەردەن .\nیەرەمین کۆنگرەو کۆداری بە شەیکەردەیۆ ئی بابەتا ، پەی یاوای بە ئامانج و داواکاریەکانو گەلەکەیما ، خاڵەکانو واری دەسنیشانێ مەکەرۆن؛\n۱- چوارچێوەو ماڕاو سیاسەتو پەراوێزوستەی سەروو ڕابەری ئاپۆی و ئازادی ئاڎی جە زیدانە پسۆ ئەرەمەرزنیەرو سیستموو کۆنفدرالیسمی دیموکراتیکی، کۆدار وێش بە ئەرکدار مزانۆ و چی ڕئینە بە گرد شێوە پەی ئازادیش خەبات مەکەرۆن . هەر پاسە تا یاوای پی ئاواتەیە جە وەڵاو کەردەیۆ ویر و فەلسەفەو ڕابەر ئاپۆی جە وەرکەوتوو کوردستانی و ئێرانینە درێژە بە خەباتی مدۆ .\n۲- کۆدار بە بازدای سەروو سیستموو دەولەت – میللەت-یەرە جە پانتایی ئێرانی و وەرکەوتوو کوردستانی بە یاگەدار کەردەو سیستموو کۆنفدرالیسموو دیموکراتیک و گەلا خەبات بکەرۆ . هەر پاسە جە چوارچێوە هەنگامە وەڵینەکا پەی یاوای پا ئامانجا ، پەی وەڵوستەو چالاکیەکا جە چوارچێوەو وێڕاوەبەری جە گردوو بەشەکا کۆمەڵگایەنە وێش بە ئەرکدار مزانۆ و فرەتەر جە جارانی پەیشا خەبات مەکەرۆ . هەر پاسە پەی پارێزناو ئەرزشەکا و دەستکەوتەکا ، جە وەرانوەروو رێکوستەی و پەنەیاونای گردوو کەسەکا و چینەکاو کۆمەڵگای وێش بە ئەرکدار مزانۆ . ئەرەمەرزنارەو کۆگاو دیموکراتیکو گەلانو ئیرانی جە چوارچێوەو فرە کەردەو پەیوەندی سیاسی و کۆەمەڵایەتیەکان چەنی بەلووچەکا، ئازاریەکا ، عەرەبەکا ، تورکمەنەکا و گردوو میللەتەکا تەری بە هەرمانەی بنەڕەتیەو وێش مزانۆ .\n۳- کۆدار بە ئامانجوو بونیاد نیاو ژیوایە هامبەش و ئازاد ، جە وەرانوەروو گرد شێوە جنسیەتگەرایی کۆمەڵایەتی و سۆنەتە دماکۆتەکا ، سۆنەتە پیاسالاریەکا، کە ژەنی بە ملکو وێش مزانۆ خەبات مەکەرۆ . پۆچی جە سیستموو وێڕاوەبەریوە ، بەشداری پسۆ یۆی و چالاکانەو ژەنا بە بنەرەتوو کوشای وێش بە ئەساس مەگێرۆ .\n۴- کۆدار بە یاواینە چی راسیە کە جە بەینشیەو زوان و فەرهەنگی ، بە ماناو جە بەینبەردەو گەلان، پەی پارێزنای و وەڵوستەو ڕاکا فرە بیەو پەیوەندیەکاو زوان و فەرهەنگە جیاوازەکاو کۆمەڵگای تەلاش مەکەرۆ . سەرو ئا ئەساسەیە داوا جە گردوو کۆمەڵاگای مەکەرۆنە تایبەتمەندیە فەرهەنگیەکا و زوانوو ئەڎایشا پەی پەروەردە و فێرکەردەی بەکار باوەرانێ .\n۵- ئایین و باوەری گرد کۆمەڵگایە دیمەکەو مەعنەویاتوو ئا کۆمەڵگاینە ، پەنەوازەن پەی سڵامەتی رۆحی ئا کۆمەڵگایە رێز جە ئایین و باوەریشان بگیریۆ . ئایین و باوەڕی کۆمەڵگای ، فرەو جارا جە لاو ناوەندەکاو دەسەڵاتیوە پسۆ کەرەستێوە پەی شەرعیەت بەخشای بە دەسەڵاتەکەیشا بە کار ئۆمان . کۆدار بە سوور بیەی سەرو رەد کەردەیۆ هەر ویر و زهنیەتێ کە ئایین و باوەری پەی یاوای بە دەسەڵاتی بە کار باوەرۆنە ، کۆشایسش مەکەرۆ ؛ کۆدار پەی جە یۆ ئەنەیاوای باوەڕیەکا و رێز جە یۆترینی گێرتەی هەنگامە منیۆ .\n۶- پی درۆشمی کە "هیچ جوانێ نمەبۆ بە بێ پەنەیاوای و رێکوستەی بمەنۆوە " سەرنجەو گرد لایە پەی رۆڵوو جوانا جە شکۆداری گەلی ، پەی وێش مەکێشۆ پی جۆرە پەی وەڵوستەی و جە نۆ ریکوستەو ڕوانەو کۆمەڵگای مەیدان پەی بەشداری دائیم و هەمیشەگی ئاڎیشا مەڕەخسنۆن .\n۷- سیستموو ملهۆروو رژیموو ئێرانی جە ڕاو ، مادەو هۆشبەری ، فەحشا ، بەسیج ، بێکاری و ... پسۆ کەرەستەو جەنگی تایبەتی کەڵک وەرمەگێرۆ . کۆدار پەی خەبات دژ پی ئاژەیە و یاوای بە کۆمەڵگایە سالم و تەندرووستی بە رێکوستەو کۆمەڵگای بە شێوەو سیستموو وێڕاوەبەری جە هەدەرداو سەرمایە ئینسانیەکا وەرگیری مەکەرۆ .\n۸- کۆدار جە چوارچێوە بەرەنگاری سیاسەتەکا نئوڵیبرالیسمی جە ئێران و وەرکەوتوو کوردستانی کە بە بێکاری گەورە دماییش ئاومان و هەر ڕۆ جە دەرئەنجاموو ئی کارەساتەیە چینێ وەنەقۆمیا پسۆ کۆڵبەرا قورربانی مەگێرۆ . کۆدار بە بنەما گێرتەی ئابووری هەرەوەزی و کۆمەڵایەتی هەنگامە منیۆ کە ئابووری جە قۆرنەو ئابووری دەسەڵاتی دوور بوزۆوە . چی چوارچێوەنە بە پاو گردو ئا هێزو و توانایە کە جە وەرکەوتوو کوردستانیەنە هەن ، سەروو ئەمەرزنایرەو ئابووری کۆمەڵایەتی و رێکوستەو کۆمەڵگای هەنگامە منیۆ .\n۹- کۆدار بە یاواینە جە کارەساتی ژیوگەیی کە جە وەرکەوتوو کوردستانی و ئێرانی مەلۆ ڕاوە ، پەی رێکوستەی و نزیک کەردەیۆ کۆمەڵگای ئینسانی و سرووشتی بە بنەما گێرتەو پیمانەکاو ژیوگەپارێزی هەنگامە منیۆ و جە وەرانوەروو گرد کەردە و ویریوی کە وەرانوەر بە تێکدای و جە بەین بەردەو ژیوگەی کارمەکەرۆنە بە تایبەت سیاسەتو دەسەڵاتی ئێرانی کە هۆکار بیەن پەی جە بەین بەردەی جەنگەڵەکاو زاگرۆسی و ژیوگەو زاگرۆس-نشینا، خەبات مەکەرۆ . جە چوارچێوەو وەڵا کەردەیۆ فەرهەنگوو وەشەویسی و وەڵاتپارێزی بەینوو ئینسان و سرووشتی و هەر پاسە رێزگێرتەی جە زەحمەت و فیداکاری گیانبەختاو ئی ڕێ، ساڵرۆ گیانبەخت بیەو شەریف باجوەر و رەفێقەکاش جە ڕێککەوتو (٣ی خەرمانان) پسۆ ڕۆ پارێزناو ژیوگەی جە وەرکەوتوو کوردستانی و ئێران دیاری مەکەرۆ .\n۱۰- کۆدار پارێزناو ئەرزشە کۆمەڵایەتی و ئینسانیەکا بە ئەرکوو تاک و کۆمەڵگای مزانۆ ، بە جیا جە مەنتق و باڵادەستی هێزی لەشکەری ، باوەرش ئانەن کە کۆمەڵگا مشیۆم بە وێ رێکوستەی جە وەرانوەروو گرد هێرشێ جە چووارچێوە تایبەتەکاو وێشەنە، وێش رێکبوزۆ و پارێزگاری جە وێش بکەرۆ. کۆدار جە ئی بارەوە تەنیا پەنەیاوناو و پەروەردەو کۆمەڵگای بە بنەما مەگێرۆ .\n١١- کۆدار پەی ئەرکدار کەردەو گردوو تواناکا و هێزەکاو وەرکەوتوو کوردستانی، پەی بنیاد نیاو سیستمێ وێڕاوەبەری ، ئامادەو نیشتەیرە و هەمیاری چەنی گردوو حزبە ئازادیوازەکا و کۆگاکاو کۆمەڵگای مەدەنی و سیاسین جە ئی بەشەو کوردستانیەنە، جە ئی بارەوە جە هەر هەمیاری و هەنگامێ پێشوازی مەکەرۆ و هەر دەرفەتێوە و داواکاریوە پنەواز بۆنە پەی هەنگامەکێ نزیک بییەکەی، ڕێکبوزۆنە وئاسانکاریشان پەی بکەرۆنە.\nکۆدار جە چوارچێوەو ئەرەمەرزنایرەو کۆمەڵگایە دیموکراتیک و ئازاد کە بە پشتیوانی جە توانا و رۆحوو کۆنگرەی بەدەسش ئارودەن ، جە ڕاو فرەکەردەی و پەرەپنەداو گردوو بەشەکا، پێوەرە ژیواو گەلا و جیاوازیە کۆمەڵایەتیەکێ وەرکەوتوو کوردستانی ، درێژە بە کۆشیاو و خەباتوو وێش مڎۆ . جارێ تەر بە مدرای سەروو گردوو کەموکوریەکا و ڕەخنەکا جە وێشەنە بێیەنێ و روەشا دێنێ، وێش جە وەرانوەروو گەلەکەیمانە ڕەخنە مەکەرۆ ، هەر پاسە تەڵاش مەکەرۆ کە بە هێزتەر و رێکوپێک تەر جە جارانی جە ڕاو یاوای بە وێڕاوەبەری دیموکراتیکی هەنگامە بنیۆ . دما جار سەرکەوتەو کۆنگرەی بە ڕابەر ئاپۆی ، گیانبەختا ڕاو ئازادی ، زیندانیە سیاسیەکا ، خانەوادەو گیانبەختا و گەلی و وەڵات وەشەیسا و هەر پاسە گردوو ئازادیوازا و حەقیقەت پەسەنا مۆبارەکبایی بواچمێ . هەر پاسە پەی ئەرەمەرزنایرەو سیستمێ وێڕاوەبەری پسۆ سیستمێ کۆمەڵایەتی و سیاسی کە پەنەوازەو ئاڕۆیا ، جە گردوو چینە جیاوازەکا ، کۆگاکا بەشوو مەدەنی و مەردومیەکا ، نمایندەو مامۆستایا، بازاریا ، ژەنا ، جوانا ، پیرا ، باوردارە کۆمەڵایەتی ، فەرهەنگییەکا و ڕابەرا ئاینی و ئاینزای ، پارێزەرا و دادوەرا ، چالاکاو مافوو مرۆڤی ، رۆشنویرا ، هۆنەرمەندا و تەماموو ئا کەسا کە ئارەزوو جیهانێ خاستەر و وەشتەر پەی ژیوای سالمتەریشا هەن، دەعوەت مەکەرمێ پەی هەمیاری و پێوەرە خەبات کەردەی .\nژیوای پەی یۆگێرتەی دیموکراتیکو گەلا\nژیوای پەی یەکسانی ، ئازادی و دیموکراسی\nکۆمەڵگاو دیموکراتیک و ئازادو وەرکەوتوو کوردستانی- کۆدار


کرماشان؛ کوژرانی زیندانییەک لە ژێر ئەشکەنجەدا - كۆمه‌ڵه‌ی مافی مرۆڤی کوردستان\nچوار شه‌ممه, ئایار 19, 2021\nگەنجێکی رۆژھەڵاتی لەبەردەم نەتەوە یەکگرتووەکان لە هەولێر خۆی سووتاند\nدەستبەسەری رۆژنامەوانێک و ئازادی دوو به‌ندكراوی سیاسی\nپێنج چالاکی مەدەنی لە سنە دەستبەسەرکران\nهێرشی سه‌له‌فیه‌کان بۆ سه‌ر هاوڵاتیان درێژەی هەیە\nبەسەرهاتی زیندانی تیرۆر و بێسەروشوێنکراوان هەواڵەکان\n16.01.2021 16.01.2021 Kurdistan Human Rights Association\t165 Views\nشەممە 27ی بەفرانباری 2720ی کوردی، هاوڵاتییەک بە ناونیشانی”بەهمەن عوقابی” 35 ساڵ تەمەن و خەڵکی گوندی “چقا جەنگا “ی سەر بە شاری شابادی پارێزگای کرماشان کە لەم ڕۆژانەی دوایی بە هۆی کوتەک و لێدانی هێزەکانی ئیدارەی ئاگاهی کۆماری ئیسلامی ئێران لە کرماشان چبووە کۆماوە، لە نەخۆشخانەی خومەینی ئەم شارە گیانی لە دەست دا.\nبە گوێرەی هەواڵەکە، ئەم هاوڵاتییە ڕۆژی یەکشەممە 14ی بەفرانباری 2720ی کوردی، بە هۆی لێدان و ئەشکەنجەی هێزەکانی ئیدارەی ئاگاهی حکوومەت لە شاری کرماشان چبووە کۆماــ وە و لەو کاتەوە لە بەشی پاراستنی تایبەتی نەخۆشخانەی خومەینی لە ژێر چاوەدێری گرانی ئەمنیەتیدابوو، ڕۆژی هەینی گیانی لە دەست دا.\nشیاوی باسە، بەهمەن عوقابی بە تۆمەی کوشتنی بە ئەنقەستی سێ ئەندامی بنەماڵەیەک تۆمەتبار کرابوو پاش ساڵ خۆ بێسەر و شوێن کردا، ڕێکەوتی 11ی بەفرانباری ئەمسال دەستبەسەر کــرا.\n← خوڕەم ئاوا؛ کوژرانی ناڕازییەکی سیاسی\nسنه؛ گواستنەوەی هاوڵاتییەک بۆ جێبەجێکردنی سزای لە سێدارەدان →\nKMMK:کۆمەڵەی مافی مرۆڤی کوردستان لەبەر چاوگرتنی خۆسووتاندنی بێهزاد مەحموودی و سەرجەم پەناخوازانی خەڵکی رۆژھەڵاتی کوردستان، داوای هەڵوێستی ڕوونی نەتەوە یەکگرتووەکانە\nراپۆرتی پێشێلكاری مافی مرۆڤ له مانگی ئاپریلی ٢٠٢١، کە بە هەوڵی کۆمەڵەی مافی مرۆڤی کوردستان و بە پشت بەستن بەو\nنەغەدە؛ گەڕانەوەی دوو زیندانی بۆ زیندان پاش کۆتایی مەرەخەسی\n06.05.2021 06.05.2021 Kurdistan human rights Association\t0\nئه‌رشیفه‌کان مانگێک دیاری بکه ئایار 2021 نیسان 2021 ئازار 2021 شوبات 2021 كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 نیسان 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019 ئه‌یلول 2019 ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 كانونی یه‌كه‌م 2016 تشرینی دووه‌م 2016 تشرینی یه‌كه‌م 2016 ئه‌یلول 2016 ئاب 2016 ته‌مموز 2016 حوزه‌یران 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015\nEU KMMK Kurdistan Kurdistan human rights Association KMMK e.V. Un UN شاری سلێمانی ئامار ئێران ئەردۆغان باشووری کوردستان به‌ندكراوی كورد بۆكان بۆمباران بۆمبی کیمیاوی بێکاری تاوان دژی مرۆڤایەتی ته‌قینه‌وه‌ی مین تورکیا تەقینەوە جاڕنامەی گەردونی مافی مرۆڤ خۆکووشتن داودئوغڵوو رۆژئاوایی کوردستان رۆژهەڵات رۆژهەڵاتی کوردستان زیندان سەرپێل زوهاو عه‌دنان ره‌شیدی مافی مرۆڤ مافی کرێکار ماموەستا مامۆستایان نادادپەروەری ناعەدالەتی نایەکسانی نه‌ورۆز نەتەوە یەکگرتووەکان ڕاپۆرتی مانگانە، کوردستان، رۆژهەلاتی کوردستان، باکووری کوردستان، باشووری کوردستان، رۆژئاوای کوردستان، ئەشکەنجە، سێدارە، زیندان، سنە، کرماشان، مەهاباد، ورمێ، ئیلام، سەقز، بانە، کرێکار، کۆڵبەر، کوژران کرماشان کوردستان کوشتن کووژرانی خەڵک کۆمەڵکووژی گرتن، زیندان، ئەشکەنجە، الکسا، Alexa گرتوخانە\nسیاسی گرتن و زیندان ویدیۆ\nچالاکێکی ژینگە پارێز لە شاری بۆکان سزا درا\n03.05.2021 04.05.2021 Kurdistan Human Rights Association\t0


سێگۆشەی بەرمۆدا : گروپێك لە توێژەرەوانی روسیا‌و نەرویج. گەیشتونەتە دەرئەنجام - Yeane.Org ماڵپەری یانی\nهەر كە باسی سێگۆشەی بەرمۆدا دەكرێت، یەكسەر قوتدان‌و هەڵلوشینی كەشتی‌و فڕۆكەو هەموو ئەو شتانە دێتە خەیاڵمان، كە لەوێدا ون دەبن، تائێستا نهێنی ئەو سیگۆشەیە هەر بە نادیاری ماوەتەوە، بەڵام ئەمجارە گروپێك لە توێژەرەوانی روسیا‌و نەرویج دەڵێن، گەیشتونەتە دەرئەنجام.\nئەو توێژەرەوانە بۆ دۆزینەوەی نهێنییەكە، پشتیان بە توێژینەوەیەك لە سیبریا بەستووە. ئەوان دەڵێن: “هۆكاری نەهامەتییەكانی سیگۆشەی بەرمۆدا، غازی میسانە”. ئەوان راپۆرتەكەیان لەگۆڤاری زانست‌و ئایندەدا بڵاوكردۆتەوەو تێیدا دووپاتیانكردۆتەوە، كە ناوچەیەكیان لە روسیا بینیوەو ژمارەیەك زۆر قڵیشانیان لەزەوییەكەدا بینیوەو بێ ئەوەی هیچ ئاگاداركردنەوەیەكی پێشوەختەی هەبێت، دەكرێتەوەو بڕێكی زەبەلاحی غازی میسان دەردەكات‌و پاشان چاڵی گەورە دروست دەكات.\nبەبۆچوونی پسپۆڕە روسی‌و نەرویجییەكان، رەنگە ئەو غازە ببێتەهۆی ئەو رووداوانەی لەسێگۆشەی بەرمۆدا روودەدەن، كە ناوچەیەكی بەرفراوانەو هێندەی ویلایەتی فلۆریدا دەبێت لەئەمریكاو دەكەوێتە نێوان بەرمۆداو میامی‌و پۆرتۆریكۆ.\nئەوان شیكردنەوەی زیاتریان بۆ حاڵەتەكە كردووەو دەڵێن: “رەنگە ئەو غازە بەشێوەی بڵق‌و پەنگخواردنەوە بكەوێتەسەر رووی ئاوەكەو رێ لە كەشتییەكان دەگرێت بسوڕێنەوە، بۆیە بەشێوەی ستوونی دەكەونە ژێر ئاوی زەریاكەوە”.\nئەی فڕۆكە بۆ؟\nئەوان وەڵامی ئەو پرسیارەش دەدەنەوەو دەڵێن: “غازی میسان لەهەوادا سوكە، ئەگەر بەبڕێكی زۆر چڕببێتەوە ئەوا بەخێراییەكی زۆر بەرزدەبێتەوەو دەچێتە هەواوەو تائاستێكی زۆر بەرزدەبێتەوە، ئەوەش دەبێتەهۆی زەرەر گەیاندن بەماتۆڕی فڕۆكەكان‌و راداریان‌و پاشان كەوتنەخوارەوەیان.\nئەو پسپۆڕانە جارێكی تریش جەختدەكەنەوە، كە تەقینەوەكانی غازی میسان بەشێوەیەكی كتوپڕو پێش ئاگاداركردنەوەی پێشوەختە روودەدات‌و كاتێك كەشتییەك بەناوچەكەدا دەڕوات، ناتوانێت خۆی لابدات‌و لەكاریگەرییەكانی تەقینەوەكە رزگاری ببێت.\nتوێژینەوەكە لەلایەن توێژەرەوانی سەنتەری نەرویجی بۆ غاز لە جەمسەری باكوور بەپشتیوانی ئاژانسی فیدرالیی بۆ بەڕێوەبردنی سەرچاوەی سروشتیی ژێرزەوی روسیا ئەنجامدراوە.\nلەوبارەیەشەوە باڤڵ سیرۆڤ سەرپەرشتیاری سەرەكیی توێژینەوەكە دەڵێت: “ئەو بڵقەو پەنگخواردنەوەیە سەرەتا كە دەستپێدەكات، رووبەری هەزار مەتر دەگرێتەوەو 5-9 مەتریش لەئاستی رووكاری دەرەوەی زەریاكە بەرزدەبێتەوەو پاشان لەقۆناغی دووەمدا دەتەقێتەوە”.


ابوبکر سلێمان محمد 17/10/2020 - 11:10 وتار\n(ئه‌مڕۆ 10/17 رۆژی جیهانی هه‌ژاریه)..\nوه‌ك هەموو بۆنه‌كانی تر رۆژێكیش دانراوه بۆ هه‌ژاری، ئه‌و رۆژه له ساڵی 1993 له كۆبوونه‌وه‌ی نه‌ته‌وه یه‌كگرتوه‌كان به‌مه‌به‌ستی به‌ره‌نگاربوونه‌وه‌ی هه‌ژاری و گرتنه‌به‌ری رێوشوێنه‌كان بۆ نه‌هێشتنی ئه‌و دیارده‌یه دیاری كرا، به‌ڵام به‌داخه‌وه رۆژ دوای رۆژ ئه‌و دیارده‌یه له زیاد بووندایه‌و بوه‌ته‌هۆكاری گه‌لێك دیارده‌ی دزێوو و ناته‌ندروست له كۆمه‌ڵگه‌دا به تایبه‌ت له رۆژهه‌ڵاتی ناوه‌راست و ناسراو به جیهانی سێیه‌م وەک: زۆربوونی دزی و خیانەت و درۆ و ڕێگری و لادانە کۆمەڵایەتی و ئاکاریەکان بەگشتی، بەتایبەت لە ئێستادا کە جیهان بەدەست ڤایرۆسی نەگریسی (کۆڤید ١٩) دەناڵێنێت و تا ئێستاش نەتوانراوە ڤاکسینی دژ بدۆزرێتەوە، تەنانەت پزیشکان و شارەزایان دەستەوەستانن بەرامبەری، ئەمەش وای کردووە ژیانکردن لە دۆخی ئاسایی بچێتە دۆخێکی نائاسایی و بەجۆرێک وەستان بە ژیانەوە دیارەو ڕۆژانە ڕێژەی بێکاری و هەژاری لە زیاد بووندایە، بەگشتی دیاره كه هۆكارگه‌لێك هه‌ن كه بوونه‌ته هۆكاری زیاد بوونی هه‌ژاری له كۆمه‌گه‌دا له‌وانه:\nیه‌كه‌م: زۆربوونی رێژه‌ی دانیشتوان و رێكنه‌خستنی ده‌توانین بڵێین (گۆرانكاری دیمۆگرافی)، چونكه هه‌موو وڵاتێك پێویستی به پلانی گونجاو و تایبه‌ت هه‌یه بۆ رێكخستنی دانیشتوان، ئه‌گه‌ر سه‌یری وڵاتی خۆمان بكه‌ین ده‌بینین كه تا ئێستا نه‌مانتوانیوه سیاسه‌تێكی دانیشتوانی (السیاسة السكانیة) ی له بارو باش و گونجاو په‌یڕه‌و بكه‌ین له بواره‌كانی (خزمه‌تگوزاری- هه‌لی كار- شوێنی جوگرافی)، كه وا ده‌كه‌ن رێژه‌ی هه‌ژاری زیاد بێت گرفته‌كان كه‌ڵه‌كه بن و دواجار چاره‌سه‌ریان ئه‌سته‌م بێت.\nدووه‌م: ناعه‌داله‌تی له دابه‌شكردنی سه‌روه‌ت و سامانی وڵات و كاره‌كاندا، كه ده‌توانین بڵێین ئه‌وه هۆكارێكی سه‌ره‌كیه و وای كردووه بێئومێدی لای تاكه‌كانی كۆمه‌ڵگه دروست ببێت و كه‌مینه‌یه‌ك له وڵات خاوه‌نی هه‌موو شتێك ببن و مۆنۆپۆڵی هه‌موو بازاڕو كه‌رتی تایبه‌ت و كه‌رتی گشتی بكه‌ن و به ئاره‌زووی خۆیان كاره‌كان دابه‌ش بكه‌ن ، بەمانایەکی تر کەس ناتوانێت تەنانەت پڕۆژەیەکی بچوکی وەبەرهێنان ئەنجام بدات ئەگەر هاوبەشێکی تایبەت نەدۆزیتەو، یاخود زۆری خه‌رجی و كه‌می داهات ئه‌مانه بوونه‌ته هۆكاری دروست بوونی هه‌ژاری له وڵاتدا.\nسێیه‌م: خراپی سیاسه‌تی به‌ه‌ڕێوه‌بردن و نه‌بوونی پلانی گونجاوی حكومه‌ت و لایه‌نه په‌یوه‌ندیداره‌كان بۆ هێزی كارو رێك نه‌خستنیان له‌سه‌ر بنه‌ڕه‌تی لێهاتوویی و داناییان، لاوازی و خراپ مامه‌ڵه كردنی لێهاتووییه كارگێڕییه‌كان هۆكارێكن بۆ كه‌می به‌رهه‌م هێنان و داهێنانكاری و زۆربوونی هه‌ژاری وبێكاری، لە ئێستادا لەم مەملەکەتەی لەمەڕ خۆمان بەهۆی نەبوونی چاکسازی ڕاستەقینە و زۆری بندیوارو خانەنشینی نایاسایی و ڕۆیشتنی زۆری داهات و سامان بۆ کادری حیزبی و بندیوارەکان وای کردووە هاوڵاتیان دابەش ببن و بەناوی چاکسازیەوە دەست ببرێت بۆ لێبڕین و کەمکردنەوەی فەرمانبەری ڕاستەقینە تاوەکو بازوی گەندەلی بەردەوام بەهێزی بمێنێتەوەو لەولاوەش ڕێژەی هەژاری لەبەرزبوونەوەدابێ چونکە ئەو داهاتە ناچێتە گیرفانی کەسانی شایستە و پێویست بەڵکو دەچێتە گیرفانی دڕاوەکان و تەنها و تەنها مشەخۆروکان لێی سودمەند دەبن.\nئەگەر دەمانەوێ چاکسازی ڕاستەقینە ئەنجام بدەین بۆ ئەوەی هەژاری کەم ببێتەوەو داهاتی ئەم وڵاتەمان بچێتە بوارە شایستەکان پێویستە چاکسازی لە بۆری نەوت و خاڵە سنوریەکان و نەهێشتنی دەستی حیزب لە دام و دەزگا فەرمیەکان و وەلانانی بندیوارو مشەخۆرەکان بکرێت و نەهێلرێت.\nچواره‌م: هۆكارێكی تر له دروست بوونی هه‌ژاری بریتیه له بێكاری كه روی دووه‌می هه‌ژایه، لەم هەرێمەی خۆمان دوو جۆر بێکاری هەیە:\n( بێکاری ڕاستەقینە کە ڕێژەکەی ڕۆژ دوای ڕۆژ لە پەرەسەندندایە بەهۆی بارودۆخە سیاسی و تەندروستی و حوکمڕانیەکەوە، بێکاری ژێر پەردە کە ئەوەش حکومەت لێی بەرپرسە بەهۆی خراپی ئیدارەدان و نەبوونی حوکمێکی ڕەشید و پیادەکردنی مەحسوبیەت و مەنسوبیەت و مەحزوبیەت).\nپێنجه‌م: هۆكاری سیاسی و ئاژاوه‌و پشێوی و ناسه‌قامگیری وڵات كاریگه‌ری زۆری هه‌یه له‌سه‌ر دروست بوونی دیارده‌ی هه‌ژاری.\nشه‌شه‌م: نه‌زانین و نه‌خوێنده‌واری (جهل) هۆكارێكه بۆ بڵاوبوونه‌وه هه‌ژاری به تایبه‌ت گه‌ر سه‌یری دولی أفریقیا بكه‌ین به روونی ئه‌و هۆكاره ده‌بینین، لەم هەرێمەی خۆشمان بەداخەوە ڕۆژانە هەست بە دابەزینی ئاستی زانستی دەکرێت بەتایبەت لەم سەردەمی کۆڕۆنایە کە ئەمە دوو ساڵە بەهۆی نەبوونی دەوام و بایکۆتی مامۆستایان و خوێندنی ئەلیکتڕۆنی و ئۆن لاین زیاتر ئەم ئاستە دابەزیوەو مەترسییەکی گەورە لە داهاتوو ڕوو لە وڵات دەکات.\nبه‌هیوای گه‌ڕانه‌وه‌ی ئاشتی و ئاسایش بۆ وڵات و كۆمه‌ڵگه‌كه‌مان و نه‌مانی هه‌ژاری و گه‌ڕانه‌وه بۆ ماناكانی به‌یه‌كه‌وه‌ژیان و ئاشتی كۆمه‌ڵایه‌تی و ئازادی و دیموكراسی راسته‌قینه‌و دادپه‌روه‌ری له سه‌روه‌ت و سامانی وڵات، چونكه له ئه‌مڕۆدا هه‌ژاری مه‌ترسیه‌كی گه‌وره‌یه بۆ كۆمه‌ڵگه‌كه‌مان.


ڤیژواڵ بەیسیک | kurditgroup\nمن دەمەوێت بە ڤیژواڵ بەیسک فۆرمێک دروست بکەم وه دوو دانه edit box و دوگمەیەکی بۆ دابنێم وه له یەکێکیاندا کاتێک وشەیەک بنوسم ئەوا لەوی تریاندا ماناکەی یان مورادیفەکەی بێنێت پاش کلیک کردن له دوگمەکه ،خۆتان دەزانن که دەبێت پێشتر هەموو وشەکان لەگەڵ ماناکانیان بنوسرێنەوه له فایلێکدا بەجیا ، بەڵام ئەوەی لێرەدا گرنگه ئەو کۆدەیه که به دوگمەکەی دەنوسیتەوه که وا بکات بگەڕێت به ناو وشەکاندا و ئەوەی که تۆ مەبەستته بیدۆزێتەوه و له خانەکەی تردا داینێت ، سوپاستان دەکەم گەر لەو بارەیەوه هاوکاریم بکەن .\nتۆ لەڕاستیدا ئەتەوێ داتابەیس (بنکەی زانیاری) درووست بکەیت. بەڵآم بۆ بە\nڤیژواڵ بەیسک ؟\nبە بۆچونی من asp باشترە بۆ ئەوە. هەرچەندە من شارەزاییم نیە لەو بارەیەوە، بەڵام با باسەکە گەرم بێت.\nجەنابت بەدوای سێرچ یا گەڕان سکریپت دەگەڕێی؟\nدەتەوێت فەرهەنگ درئست بکەیت بەڕێز ؟؟\n4 / Zanest\nکاکە گیان ، ئەگەر تۆ ئەتەوێت فەرهەنگێی ئەلکترۆنی دروستکەیت بە شێوەی ئەپلیکەیشنێکی ویندۆس کاربکەت ، ئەوا ڤیژوەل بەیسک بەکار بهێنە ، ئەگەر ئەتەوێت بیکەیت بە ماڵپەرو online ئیش بکات ئەوا دەتوانیت asp بەکار بهێنیت\nلە ئەنجامیشدا هەردوو تەقەنیەکه هاوشێوەن لە شێوازی کۆد نووسیندا ، بەدڵنیاییەوە لا هەردوو حاڵەتەکەیا تۆ پێویستت بە داتابەیسێک هەیە لە پشتی ئەم کارەوە ، کە ئەم داتابەیسە ووشەکانی فەرهەنگەکەی تیایە .\nئەگەر شێواز و مەبەستی ئێشکردەنەکەی تۆ بەم جۆرەیە کە من باسم کرد ، ئەوا زیاتر کارەکەت روون بکەرەوە بۆمان با یارمەتیت بدەین.\nبەڕێز دەتوانیت هەر بەداتا بەیس () فەرهەنگەکەت دروست بکەیت. تەیبڵێک دروست بکە بۆ ووشەکان و پاشان فۆرمێک لەسەر هەمان تەیبڵ دروست بکە بۆ گەران بەدوای ووشەکاندا.\nfirst of all sorry to write this in english,anyway,to do this follow the steps bellow\n1-build a database through visualbasic\n2-define your tables and fields\n3-to save kurdish words into your database write a function to save it\nand to add a specific symbol to the end or begging of that word (exp. @,!...etc)\n4-write a function to find a specific record using\n(SEEK) command to find it then compare it to the specific symbol\nthat has been added to that record if it match then use (mid) command\nto delete that symbol again and apply a kurdish font to display the text in text box\n(do not delete the symbol from the record)\nwish you the best and if you need the code i can give it to you,just\nsend me e-mail and i will try to sort it out for you.\n7 / Zanest\nha ha ha , what you talking about man ? , the peson asked about something and u answered in a nother way\ndont make the subject hard , its too easy , it doesnt need to programming it by c or ... , it will be made by\na simple code with any DB system , any way i Suggest u to write in kurdish next time , mmmmmmaaaaaaaaa .\nI am sorry that I reply to this topic late.\nIt is right as "kurdprogrammer" said you have to create your database tables first. does not matter what do you use for creating databse either "access or sql".\nIt will make it easy on yourself to have the form with one textbox and one lable. Then you need a command button with click you will need a sub that establish connection to the databse. Then search for the word that user typed in the textbox. If you come to accross any words that match the typed word you need to display them in the label, if not just display a message in the same label that the word could not be found.\nNote: if keep in mind that you can not control the users typing words. Because the users will never type exact word as you have them in your database table.\nشتێکی سادەم کردوە، فەرموون:\nهەندێک هەڵەی تیایە. گەر بواربوو چاکی دەکەم.\nدەست خۆش کاک کاوە، کارێکی زۆر باشە\nیەک تێبینم هەیە ئەویش ئەگەر فەرهەنگەکە تەواو ببێ ئاوا با ئاسانی نەتوارێ دەستکاری بکرێ و گۆڕانکاری تێدا بکرێ.\n37 / Shrek\nلای من ئینستۆڵ نابێت دەڵێت دەتەوێت Dot Net Framework داگریت کە کلیکی نەخێر دەکەم(Dot Net Framework کم هەیە لەسەر کۆمپیتەرەکەم) بەرنامەی ئینستۆڵکردنەکە دادەخرێتەوە.\nTo Kawa’s Farhang, I really appreciate all ur hard working but please debug ur product before release it becose it crashed on my pc. Thanks\nSorry about this text is in English\n39 / Aras\nئەو بەرنامەیە وەکوو یەکەمجار نووسیم هەڵەی تیایە و بۆ تاقیکردنەوە بوو، ئێستا چارەسەری هەڵەکانم کردووە و گەڕان و گۆڕانکارییم بۆ زیادکردووە.\nهەفتەی داهاتوو وەشانێکی تری دادەنێم، کە بێهەڵە کاربکات.\nبەڕێز کاک هێمن، بنکەی دراوەکە مایکرۆسۆفت ئەکسێسە، دەکرێت بەئاسانی لەوێشەوە گۆڕانکاریی تیا بکرێت.\nبەڕێز شرێک بۆ دامەزراندن پێویستیت بە .net frameword 1.2\nبە ڤیژوال ستۆدیۆی 2003 کارم تیاکردووە. گەر ویستت بەستەری داگرتنەەت بۆ دادەنێم.\nبەڕێز ئالان سەرچنار، هەندێک هەڵە هەیە پاش بڵاوکردنەوەی بینیم، سوپاس بۆ تێبینییەکەت.\n40 / Shrek\nکاک کاوە net frameword 2.0 م هەیە لەسەر کۆمپیتەرەکەم وە ڤیژوەڵ ستودیۆی 2005 بەکاردەهێنم. بەڵام کێشەکە لەوەدایە کە ئەپڵیکەیشنەکە ئینستۆڵ نابێت.\nئەم کاتەتان باش منیش وەکو ئەو برادەرە خەریکی دروسكردنى بەرنامەيەكی فەرهەنگیم بە ڤيژواڵ بەيسك ، بەڵام من پشتم بە فايلى تكست واتە txt بەستووە زۆر بە شيوەيەكی سادە وشەكانم لە ناو تێكستەكە نوسيوە و لەگەڵ جۆرەكەی و ماناكەی بە هۆی كۆدێكی ئاسانەوە بەکاری ئەهێنم لە بەرنامەکەدا


وەزیرى خوێندنى باڵا و توێژینەوەى زانستى ٨ى مارس پیرۆز دەکات | وەزارەتى خوێندنى باڵا و توێژینەوەى زانستى\nوەزیرى خوێندنى باڵا و توێژینەوەى زانستى ٨ى مارس پیرۆز دەکات\nبەبۆنەى ٨ى مارس رۆژى جیهانى ژنان و ئافرەتان، پیرۆزباى ئاراستەى سەرجەم ژنان و خانمانى هەرێمى کوردستان و جیهان دەکەم. بەو هیوایەى ئەم ڕۆژە ببێتە مایەى قۆناخێکى ترى تێکۆشان لە ھەنگاونانی ژنانی کورد بەرەو ئامانجەکان.\nدیاریكردنى ڕێكه‌وتى هه‌شتى مارس وه‌ك ڕۆژى جیهانى خانمان هه‌نگاوێكى دروست و ڕه‌سه‌نه له‌مێژوى گه‌شه‌سه‌ندنى هزرى مرۆڤایه‌تیدا، بە ئاراستەى پێکەوە ژیانى هاوسەنگى نێوان تاکەکانى کۆمەڵگە.\nجێگەى دڵخۆشیمانە لە سێکتەرى خوێندنى باڵاى وڵاتەکەمان دەیان و سەدان خانمى لێهاتو و بەتواناى ئەکادیمى خزمەت بە رۆڵەکانى نیشتمانەکەمان دەکەن و بەشێکى گرنگى کۆمیونیتى ئەکادیمى کوردستان پێکدەهێنن و لەناوەندەکانى خوێندن لە زانکۆ و پەیمانگەکاندا وەک مامۆستاو ئیدارى و لیندەرى ئەکادیمى سەرقاڵى توێژینەوەو بەڕێوەبردن و ئەنجامدانى کارى زانستین، بۆیە هاوکاریان دەبین لە ڕەخساندنى زەمینەى لەبار بۆ پەرەپێدانى تواناکانیان و ڕەخساندنى زەمینەى لەبار بۆ بەشدارى پێکردنى زیاتریان لە سەرکردایەتى کردنى دامەزراوەکانى خوێندنى باڵاو تەواوى کۆمەڵگە.\nهەر لەو سۆنگەیەوە په‌ره‌پێدانى سێنته‌ره‌كانى جێنده‌رناسى له زانكۆكانى كوردستان ئەرکى گرنگمان بوەو پێمان وایە سێنتە‌ره‌كانى جێنده‌رناسى ده‌توانن به باشى ئه‌ركى سه‌رشانیان ڕاپەڕێنن و، ببنه به‌ردى بناخه‌ى كارێكى مه‌زن له‌داهاتودا، هەروەک ئه‌ركى سه‌ر شانى ئێمه‌شه كه پشتیوانى زیاتریان بکەین و هه‌رچى له‌تواناماندابێت هاوكارییان بین بۆ پەرەپێدانى کارەکانیان و پشتیوانى تەواو لە كادیر و توێژه‌رانى ئه‌م بواره دەکەین.\nجارێکى تر ڕۆژى جیهانى ژنان و خانمانى سەلار و سەنگینى وڵاتەکەمان پیرۆزبێت ...


کوردیپێدیا - لە ئامەد 77 کارگەی جلوبەرگ دروستدەکرێن\n📊 لە ئامەد 77 کارگەی جلوبەرگ دروستدەکرێن | پۆل: ئامار و راپرسی | زمانی بابەت: 🏳 کوردیی ناوەڕاست\nلە ئامەد 77 کارگەی جلوبەرگ دروستدەکرێن\nزیاتر لە ساڵێکە لە شاری ئامەدئامەد هەوڵ بۆ کردنەوەی ناوچەی دروستکردنی جلوبەرگ دەدرێت و هەوڵەکە بەرهەمدار بووە. لەو ناوچەیەدا 77 کارگەی دوورینی جلوبەرگ دادەمەزرێن و لە سەرەتایشدا هەشت هەزار گەنج دەکەونە سەر کار.\nجاهیت توران کە بازرگانێکی کوردە و لە ئیستەنبووڵ کارگەی دوورینی جلوبەرگی هەیە، بڕیاریداوە بگەڕێتەوە ئامەد و کارەکەی لە زێدی خۆی بکات. لەسەر رووبەری نۆ دۆنم کارگەیەکی دروستکردووە و دەیەوێت لە ئامەدەوە جلوبەرگ بۆ ئەوروپا هەناردەبکات.\nجاهیت توران، خاوەنی کارگەی جلوبەرگە و دەڵێت، ئەگەر کارگەکەم بکەوێتە کار، نزیکەی 100 کەس کاری تێدا دەکەن. مەکینەکانمان ئەلیکترۆنین، لەبەرئەوە زۆر پێویستیمان بە هێزی مرۆڤ نابێت. دەمانەوێت لە بازاڕی نێوخۆی تورکیا و دەرەوەیشیدا کاربکەین و ئەو جلوبەرگانە بە وڵاتانی ئەوروپا بفرۆشین.\nجگە لە جاهیت توران، 26 بازرگانی دیکەیش کە لە ئیستەنبووڵ کارگەی جلوبەرگیان هەیە، دەگەڕێنەوە ئامەد و لەو ناوچەیە کارگە دروستدەکەن. بەو هۆیشەوە هەزار و 290 دۆنم زەوی بۆ ئەو کارگانە تەرخانکراوە. ئەو ناوچەیە دەبێتە ناوەندێکی جلوبەرگ و بە هەزاران کوڕ و کچی ئامەد دەکەونە سەر کار.\nحەسەن بەسری گوزەلئۆغلو، پارێزگاری ئامەد رایگەیاند، ئەم ناوچەیە لە تورکیا تایبەت و نموونەییە. نزیکەی هەشت هەزار کەس دەخاتە سەر کار. لێرەوە جلوبەرگ بۆ نێوخۆ و جیهان دەدووردرێت و مانگی نیسان لەم ناوچەیەدا دەست بە دوورینی جلوبەرگ دەکرێت.\nناوچەی جلوبەرگی ئامەد بە پشتیوانیی حکومەت و بازرگانان دەرکرێتەوە. بەپێی گوتەی بازرگانان، دوای ئەوەی لەم ناوچەیە دەست بە کار کرا، لە شارە کوردییەکانی دیکە شوێنی لەو جۆرە دەکەنەوە.\nمحەممەد کایا، سەرۆکی هۆبەی بازرگانی و پیشەسازیی ئامەد ئاماژە بەوە دەکات، کردنەوەی ناوچەی دوورینی جلوبەرگ بۆ ئێمە زۆر گرنگە. دەبێت حکومەت لە هاندانی ئەو جۆرە کارانە بەردەوامبێت. ئەگەر وابڕوات، ئامەد دەبێتە ناوەندێکی گرنگی دوورینی جلوبەرگ.\nلە ناوچەی دوورینی جلوبەرگی ئامەددا مۆدێلی جلوبەرگ دادەهێنرێت و خەڵکی ئامەد دەبنە داهێنەری شیوازی نوێی جلوبەرگ.\n#ئامەد | #14-01-2020 |\n➕ ئەم بابەتە لەلایەن: (بەناز جۆڵا)ەوە لە: Jan 14 2020 8:53PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Jan 15 2020 10:36AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jan 15 2020 10:36AM باشترکراوە\n👁 ئەم بابەتە 1,117 جار بینراوە


بافڵ تاڵەبانی، هاوسەرۆکى یەکێتی داوا دەکات "دۆسیەی ئەمنی ناوچەکانی نێوان پێشمەرگە و سوپای عێراق بە ھاوبەشی، بە سیاسەت و تێڕوانینێکی ترەوە لەپێناو سەقامگیریی، ئاسایش و ئارامی زیاتر بەڕێوەببرێن."\nبافڵ تاڵەبانی لە پەیامێکدا بەهۆی هێرشی شەوی ڕابردووی داعش لە کوڵەجۆ و گیانلەدەستدانی پێنج پێشمەرگە ڕایگەیاند، "وێڕای سەرکۆنەی ئه‌م پەلامارە تیرۆریستییە، پرسە و سەرەخۆشی و هاوخەمی قوڵی خۆمان ئاراستەی كەسوكار و خانەوادەی سەربەرزی ئەو شەهیدانەمان دەکەین، هیوای زوو چاکبوونەوەش بۆ بریندارەکان دەخوازین."\nدەشڵێت، "بە نیگه‌رانيیەکی زۆرەوە له چه‌ندبارەبوونه‌وه‌ی ئەم پەلامارە تیرۆریستییانە بۆ سەر سەنگەرەکانی ھێزی پێشمەرگە، لە ناوچە کێشەلەسەر و دابڕێندراوەکانی ھەرێم دەڕوانم. بۆ بەرپەرچیدانەوەی ئەم پەلامارانە، پێویستی زیاترمان بە پلان، بەرنامەی ھاوبەش و ھەماھەنگی ھەیە، بەتایبەت چڕکردنەوەی کارکردنی پێکەوەیی زیاتر لە نێوان ھێزی پێشمەرگە و سوپای عێراقدا، بۆ رووبەڕووبوونەوەی پاشماوەکانی داعش و رێگری لە جموجۆڵەکانیان کە مایەی ھەڕەشەی جددین بۆ ئەو سنوورانە. لێرەوە جارێکی تر داوادەکەین دۆسیەی ئەمنی ئەو ناوچانە بە ھاوبەشی، بە سیاسەت و تێڕوانینێکی ترەوە لەپێناو سەقامگیریی، ئاسایش و ئارامی زیاتر بەڕێوەببرێن."\n2021.12.03 - 21:47


11:59 - 07/01/2022 87 جار خوێندراوەتەوە\nزه‌مه‌ن - ئابوری\nئه‌مڕۆ هه‌ینی له‌گه‌ڵ كردنه‌وه‌ی بازاڕدا، نرخی به‌رمیلێك نه‌وتی برێنت به 82 دۆلارو 56 سه‌نته‌و خاوی ئه‌مریكیش به 80 دۆلاره.\nهه‌ڵكشانی نرخی نه‌وت په‌یوه‌ندییه‌كی راسته‌وخۆی به خۆپیشاندان و قه‌یرانی سیاسی كازاخستانه‌وه هه‌یه و روداوه‌كانی كازاخستان ره‌نگه كاریگه‌ری له‌سه‌ر بڕی به بازاڕخستنی ئۆپك درووست بكات، هاوكات له لیبیاش بڕی به‌بازاڕخستنی نه‌وت كه‌میكردووه.\nنائارامییەکانی کازاخستان کاریگەریی گەورەیان لەسەر بازاڕەکانی جیهان، بەتایبەتی بازاڕی نەوت و یۆرانیۆم داناوه. ئاستی بەرهەمهێنانی نەوت لە کێڵگەی دەنگیز، کە گەورەترین کێڵگەی نەوتی ئەو وڵاتەیە دابەزیوە.\nکۆمپانیای شێڤرۆن کە ئۆپەرەیتۆری ئەو کێڵگەیە رایگەیاندوو، ئاستی بەرهەمهێنانی نەوت لەو کێڵگە بەهۆی لەکارکەوتنی هەندێک لە هێڵەکانی شەمەندەفەری نزیک لە کێڵگەکە کەمبووەتەوە دوای ئەوەی هەندێک لە کرێکاران و کارمەندانی هێڵەکە بۆ پاڵپشتی لە خۆپێشاندانەکان ژمارەیەک لەو هێڵانەیان داخستووە.\nله رۆژی 27ی 10ی 2021، نرخی به‌رمیلێك نه‌وتی برێنت گه‌یشته 85 دۆلار و 77 سه‌نته‌و و خاوی ئه‌مریكیش به 83 دۆلار و 87 سه‌نت، ئه‌وه‌ش ژماره‌یه‌كی به‌رزی پێوانه‌یی تۆماركردنی نرخ بوو له ساڵی 2018وه تاوه‌كو ئه‌مڕۆ.\nبه‌رزبوونه‌وه و داكشانی نرخی نه‌وتی جیهانی، كاریگه‌ری راسته‌وخۆی له‌سه‌ر ئابوری هه‌رێمی كوردستان و بارودۆخی فه‌رمانبه‌ران هه‌یه، به‌وپێیه‌ی حكومه‌ت مووچه‌ی فه‌رمانبه‌رانی له داهاتی ناوخۆو فرۆشی نه‌وت دابینده‌كات، نیوه زیاتریشی داهاتی مانگانه‌ش پشت به‌ستووه به فرۆشی نه‌وتی رۆژانه.\nمانگی ئازاری 2020، دوای بڵاوبوونەوەی ڤایرۆسی کۆرۆنا و کەمبوونەوەی خواست لەسەری، نرخی یەک بەرمیل نەوت لە خوار 20 دۆلارەوە مامەڵەی پێوەدەکرا، ئەوەش نزمترین ئاستی بوو لە ماوەی 20 ساڵی رابردوو.


👁 ئەم بابەتە 13,202 جار بینراوە\n👁 ئەم بابەتە 18,466 جار بینراوە\n👁 ئەم بابەتە 17,591 جار بینراوە\n📷 قەدری جەمیل پاشا و مەلا مستەفا بارزانی لە مەهاباد وێنە و پێناس\n📅 کاتی تۆمارکردن Dec 6 2009 5:14PM\n👁 ئەم بابەتە 15,573 جار بینراوە\nقەدری جەمیل پاشا لە نێوان 21 - 28 ی خەرمانانی 1325 [ زۆرتر... 👁] ✖ ✖ 0 0 ✔ 94% ✍ هـ.ب. 6-12-2009 17:14:03\n📖 گواستنەوەی بارزانییەکان بۆ سلێمانی کورتەباس\n📅 کاتی تۆمارکردن Nov 5 2015 11:05PM\n👁 ئەم بابەتە 4,948 جار بینراوە\nنووسینی: شاهۆ سەعید سەید قادر لە رۆژگاری دەسەڵاتد [ زۆرتر... 👁] ✖ ✖ 0 0 ✔ 80% ✍ س.ئـ. 5-11-2015 23:05:18\n👁 ئەم بابەتە 8,012 جار بینراوە\n📝 نامەی هەر چوار ئەفسەرەکی کۆماری کوردستان رۆژێک پێش لەسێدارەدانیان بەڵگەنامەکان\n📅 کاتی تۆمارکردن Jun 21 2017 10:57AM\nعیزەت عەبدولعەزیز، مستەفا خۆشناو، خەیروڵڵا عەبدولک [ زۆرتر... 👁] ✖ ✖ 0 5 ✔ 89% ✍ هـ.ب. 21-6-2017 10:57:53


فارسەکان بڕیار لەسەر هونەرمەندانی کورد دەدەن\n13:33 - 3 خەرمانان 2718\nکوردستان میدیا: هونەرمەندانی کورد بۆ دانانی فێرگەی سازە کوردییەکان دەبێت لە بەرامبەر فارسێکدا تست بدەن و ئیزنی دانانی فێرگەی مووسیقی وەربگرن.\nلە یاسای وەزارەتی فەرهەنگ و ئیرشادی ڕێژیمدا هاتووە، کە هونەرمەندانی نەتەوەکانی ئێران لە بەشی مووسیقا بۆ وەرگرتنی ئیزنی دانانی فێرگەی مووسیقا دەبێ بڕۆن بۆ تاران و لەوێ تێستیان لێ وەربگیردرێت و لە لایەن نوێنەری ئەو وەزارەتخانەوە سەلاحییەتیان پەسەند بکرێت.\nلەمبارەوە چەندین هونەرمەند لە شارەکانی ڕۆژهەڵاتی کوردستان بە ماڵپەڕی کوردستان میدیایان ڕاگەیاندووە، کە داوای ئیزنی دانانی فێرگەی سازە کوردییەکانیان کردووە و لە لایەن ئیدارەی فەرهەنگ و ئیرشادی شارەکەیان پێیان وتراوە دەبێ بڕۆن لە تاران یەکەمجار تێستی مووسیقا بدەن پاشان نوێنەری ئەو وەزارەتە ئەگەر پێی باش بێت ئیزنی دانانی فێرگەی مووسیقایان پێدەدات.\nبە وتەی ئەو هونەرمەندانە کە نەیانویستووە ناویان ئاشکرا بکرێت، هەرکام لەوان لە سازی دیاریکراویان شاڕەزایی تەواویان هەیە و ژەنیاری سازگەلێکی وەک تەموورە، دەف و کەمانچەن، کە سازگەلێکی کوردین و ڕیشەیان لە مێژوو و کولتوری کوردستان هەیە، بەڵام ئەو هونەرمەندانە ناچار کراون لە بەرامبەر کەسێکی غەیرە کورددا تێست بدەن و ئەو کەسە کە ڕەنگە هیچ شارەزاییەکیشی لە مووسیقا نەبێت بڕیار لەسەر هونەرمەند و سازە کوردییەکان دەدات.\nخاڵی جێگەی ئاماژە ئەوەیە کە ئەو هونەرمەندانە، باسیان لەوە کردووە، لێژنەیەک کە وەزارەتی ئیرشاد پێکی هێناوە بۆ وەرگرتنی تێست بریتین لە: نوێنەرێکی ئەو وەزارەتخانەیە، ژەنیارێکی فارس و مەلایەکی ئایینی، کە لە دونیای هونەردا هیچ یەک لەوان ناتوانن لەسەر مووسیقا بە تایبەت موزیکی کوردی بڕیار بدەن.\nهەروەها وتوویانە کە ئەو لێژنەیە بە تەواوەتی سەلیقەیی و عەقیدەتی بڕیار دەدات و هەموو جارێک بۆ ژەنیارانی کورد کێشە و گرفت دروست دەکەن و ئەگەر سەلاحییەتی دانانی فێرگەی مووسیقا بە کوردەکان بدەن، ناچاریان دەکەن کە چەندین جار هاتووچووی تاران بکەن و لەو ڕێگەیەدا تێچووی زۆریان دەبێت و هەندێک لە هونەرمەندانی کورد کە توانای ئەو تێچووەیان نییە، واز لە وەرگرتنی ئیزن دەهێنن.\nئەم کردەوانەی ڕێژیمی فاشیستی ئێران لە پێناو لەنێو بردنی مێژوو، کولتور و مووسیقای کوردییە کە لە ئاستی ئێران و ناوچەکە لە بواری هەمەڕەنگی ساز و دەزگاکانی مووسیقایی، بی ڕکابەرە و زۆربەی مووسیقیدانانی کورد، جێگە و پێگەی جیهانیان هەیە.


بیری سیاسی ماكیاڤیللی و ده‌ركه‌وتنی سیسته‌مێكی نوێی سیاستكردن – Denegkan\nبیری سیاسی ماكیاڤیللی و ده‌ركه‌وتنی سیسته‌مێكی نوێی سیاستكردن\nbydengekan\tAugust 11, 2010\tگشتی\nقسه‌كردن ده‌رباره‌ی بیرمه‌ندی گه‌وره‌ی سه‌رده‌می ڕێنسانس نیكۆلۆماكیاڤیللی، قسه‌كردنه له‌سه‌ر داڕێشتن و ده‌ركه‌وتنی سیسته‌مێكی سیاسی نوێ، له سه‌رده‌مێكدا كه ده‌سه‌ڵاتی سیاسی وڵات له ژێر ده‌ستی كڵێساو پیاوه ئاینیه‌كان بووه، وه‌ڵی ماكیاڤیللی له‌ناو ئه‌مجۆره ده‌سه‌ڵاته مۆنۆپۆلكراوه، توانی جۆرێك له سیسته‌م بهێنێته كایه‌وه كه ئیتر ئه‌م ده‌سه‌ڵاته له ژێر چه‌پۆكی ئاینیه‌وه بهێنرێته ده‌ره‌وه بۆ به كۆماری بوون، ئیدی قسه‌كردن له‌سه‌ر ماكیاڤیللی زۆرتر هه‌ڵده‌گرێ تا ئه‌وه‌ی لێره‌وه باس له ژیان و به‌رهه‌م و ده‌می ده‌ركه‌تنی و جۆری دارێشتنی فیكری سیاسی و هه‌روه‌ها دواجار بوونیادنانی ده‌وڵه‌تێكی كۆماری.كه ده‌كرێ له درێژه‌ی بابه‌تدا زیاتری له‌باره‌یه‌وه بخوێنینه‌وه.\nماكیاڤیللی له‌ساڵی 1469له باوكێكی یاساناس و دایكێكی ڕۆشنبیر له شاری ڤلۆڕه‌نسای ئیتاڵیا چاوی بۆ ژیان كردۆته‌وه، له‌ماوه‌ی مانه‌وه‌یدا له‌م شاره به‌چاوی خۆی چه‌ندین گۆڕانكاری له پێكهاته‌ی سیاسی شاره‌كه‌دا بینیوه، ماكیاڤیللی له‌به‌رئه‌وه‌ی له بنه‌ماڵه‌یه‌كی ڕۆشنبیر بوو حه‌زێكی زۆری بۆ كتێب و به‌ستنی په‌یوه‌ندی له‌گه‌ڵ نووسه‌رانی ئه‌و سه‌رده‌مه‌دا هه‌بوو،”تا وایلێهات ڕۆشنبیرێكی لیبراڵی به‌رڤراوان له بواری، یاسا وسیاسه‌ت و مێژوو وڤه‌لسه‌ڤه‌دا به‌ده‌ست بهێنێت”(1لا32 گۆڤاری سه‌رده‌م) ماكیاڤیللی له‌ماوه‌ی ژیانیدا پۆستی ڕاوێژكاری گشتی ده‌وڵه‌ت له كۆماری ڤلۆڕه‌نسا وه‌رگرت و ماوه‌ی 4ساڵی خایه‌ند. ئه‌مه‌ش وایكرد كه شاره‌زاییه‌كی باڵا له‌بواری سیاسه‌ت و كاروباری ناوه‌خۆ و ده‌ره‌وه‌ی سیاسی ده‌وڵه‌ت به‌ده‌ست بینێت.\nدوای ئه‌م چوار ساڵه له‌لایه‌ن بنه‌ماڵه‌ی (میدیتچی) كه حوكمڕانی شاری ڤلۆڕه‌نسایان ده‌كرد، تۆمه‌تبار ده‌كرێ به‌وه‌ی كه پلانی كۆتایی پێهێنانی داناوه بۆ بنه‌ماڵه‌ی میدیتچیه‌كان و حوكمڕانیان، ئه‌م تۆمه‌تباركردنه‌ش وایكرد ماكیاڤیللی بۆ ماوه‌ی 12ساڵ له‌و شاره (ڤلۆره‌نسا) دووربخرێته‌وه، تا دواجار له‌ساڵی 1527كۆچی دوایی كرد.\nماكیاڤیللی له ماوه‌ی ئه‌و ته‌مه‌نیدا چه‌ندین نووسینی ڤیكری له باره‌ی سیاسه‌ت و حوكمرانی ده‌وڵه‌ت نووسیووه، له‌ناودارترین كتێبه‌كانی( كتێبی میر ساڵی 1513، ده‌مه‌ته‌قێ ساڵی 1519، هونه‌ری جه‌نگ له نێوانی 1519_1520، دواجار كتێبی مێژووی ڤڵۆڕه‌نسای له ساڵی 1522دا نوسیووه).\nده‌می ده‌ركه‌وتنی ماكیاڤیللی:\nسه‌ره‌تا بۆ ئه‌وه‌ی بزانین كه ماكیاڤیللی له چ هه‌ڵومه‌رجێكدا ده‌ستی به‌داڕشتنی فیكری سیاسی خۆی كردووه، ده‌بێ ئه‌وه له‌باره‌یه‌وه بزانین له‌وكاته‌ی كه ماكیاڤیللی تیایدا ژیاوه‌ئاین سه‌رچاوه‌یه‌كی به‌هێزی به‌ڕێوه‌بردنی ده‌وڵه‌ت بووه له ژێر حوكمڕانی پیاوانی ئاینی(پاپا)كان و كاڵێسا، ئه‌مه‌ش وایكردبوو كه ده‌ست بخه‌نه ناو ته‌واوی دام وده‌گاكانی ده‌وڵه‌ت، له‌به‌ر ئه‌وه له دیدی ماكیاڤیللیدا ئه‌و هه‌ڵ و مه‌رجه‌ی كه له‌وكاتدا ئیتاڵیا تێیكه‌وتووه، هه‌ڵ و مه‌رجێكی سیاسی و كۆمه‌ڵایه‌تی گه‌نده‌ڵ بووه، له‌به‌ر ئه‌وه ماكیاڤیللی( پاپا و كلێسای) به تاوانبار ده‌زانین له‌هه‌مبه‌ر ئه‌و هه‌موو نه‌هامه‌تیانه‌ی كه‌به‌سه‌ر خاكی ئیتاڵیادا ده‌هاتن، چونكو ئه‌مه وایكردبوو كه خاكی ئیتاڵیا دابه‌ش ببێت بۆسه‌ر چه‌ند ده‌وڵه‌ته شارێكی بچوك و ناكۆك به یه‌ك.\nپاپاكان شێوازی حوكمڕانیان له شێوازی ئاینیه‌وه كرد به دنیایی بۆ به‌هێزكردنی زیاتری ده‌سه‌لاتیان و مانه‌وه‌یان له‌و ده‌وڵه‌ته، به‌مه‌ش هه‌میشه به‌داوی هێز و ده‌سه‌ڵاتی زیاتردا ده‌گه‌ڕان، بۆیه ماكیاڤیللی ده‌ڵێ: “پاپا له‌بری ئه‌وه‌ی وه‌ك دادوه‌رێك له‌نێوان مه‌سیحیه‌كانی ئه‌وروپادا بمێنێته‌وه، خۆی وه‌ك هه‌ر فه‌رمانڕه‌وایه‌كی دنیایی لێكرد كه به دوای هێز و ده‌سه‌ڵاتدا ده‌گه‌ڕێت” (2لا35 سه‌رده‌م).ئا لێره‌دایه كه فیكری ماكیاڤیللی سه‌باره‌ت به بوونیادنانی ده‌وڵه‌ت سه‌رچاوه ده‌گرێت، كه له دوایدا ده‌كه‌وێته به‌ر هه‌ڕه‌شه‌و ڕه‌خنه‌لێگرتنه‌وه، به‌وه‌ی كه هه‌ندێك به ناپاك و تاوانباری وه‌سفی بكه‌ن، به‌تایبه‌ت ئه‌وه‌ی كه له كۆتایی سه‌ده‌ی سانزه‌هه‌مه‌وه به‌ده‌ر ده‌كه‌وێت، بۆ ئه‌وه‌ی جیهان له ژێر فیكریه‌تی ماكیاڤیللی ڕزگاری ببێت له‌وه‌دا بوونه كه وێنه‌كه‌ی ناشیرین بكه‌ن و بیسوتێنن،(د.ڕامین جیهانی بگلو)ده‌ڵێ” وا پێده‌چێ كه له‌كۆتایی سه‌ده‌ی شانزه‌هه‌مدا، یه‌سوعیانی باویر وسیتبویان كه بۆ ڕزگاركردنی جیهان له‌ده‌ست وه‌سوه‌سه‌ی هزری ماكیاڤیللی وێنه‌ی ئه‌و بسوتێنن”(3لا10 ماكیاڤیللی وماكیاڤیللیزم)\nسه‌ده‌ی شانزه‌هه‌م، سه‌ده‌ی گه‌شه‌كردنی قۆناغی ڕێنسانس و پیاوه‌گه‌وره‌كان بوو، ئه‌وانه‌ی كه كۆششیان كردو دواجار سه‌ركه‌وتنیان به‌ده‌ست هێنا وه‌ك: ئیراسمۆس وكۆپه‌رنیك و میلانكتۆن و مارتین لۆتێر و لیۆناردۆداڤنشێ و مۆنتاینی فه‌ره‌نسایی و تۆماس مۆری و..تاد.له‌نێوان ئه‌مانه‌شدا ماكیاڤیللی بوو، كه له‌وكاتدا به‌یه‌كێك له هه‌ره گه‌وره‌ترین ئه‌و بیرمه‌ندانه داده‌نرێت كه بۆ بیری سیاسی تێده‌كۆشێت وهه‌وڵده‌دات بناغه‌ی ده‌وڵه‌ت به‌م ئه‌ندێشه سیاسیانه‌ی جارێكی تر دابڕێژێته‌وه، بۆیه ده‌نووسێت” سیاسه‌ت ده‌بێ وه‌كو مه‌یدانێك بۆ هه‌ڵسوڕانی سیاسه‌ت داڕێژ بێته ئه‌ژمار، نه‌ك هه‌رێمێك بۆ دانانی دامه‌زراوه كۆڵایه‌تیه‌كان به‌شێوه‌یه‌كی عه‌قڵانی”(4لا12 ماكیاڤیللی و..))\n– فیكری سیاسی ماكیاڤیللی:\nپرسی پارێزگاریكردن له ده‌سه‌ڵات و مانه‌وه‌ی له‌ناو ده‌زگاكانی هه‌رێمێكدا، ته‌نیا پرسێكه كه ماكیاڤیللی ده‌یه‌وێـت بۆی تێبكۆشێت به‌وه‌ی كه به‌هه‌ر جۆرێك بێت ئه‌م ده‌سه‌ڵاته جێبكاته‌وه،” چونكه به‌دیهاتنی ده‌وڵه‌ت، پیشانده‌ری سه‌ركه‌وتن له پێكهێنانی ده‌زگای سیاسیدایه، كه‌وابوو دامه‌زراندنی ده‌وڵه‌ت، ئاكامی هه‌ڵسوڕانێكی سیاسییه كه ئامانجی به‌ده‌ستهێنان و پاراستنی ده‌سه‌ڵاته”(5لا40 ماكیاڤیللی و..)) له‌مه‌دا پرس و بناغه‌ی فیكری سیاسی ماكیاڤیللی گه‌شه‌سه‌ندتر ده‌بێت و كار بۆ ئه‌وه ده‌كات، كه پرسی سیاسی وه‌ك وه‌زیفه‌یه‌ك ئیداره‌ی مرۆڤی پێبكات له ژیانی ڕۆژانه‌یدا، هه‌ر بۆیه ده‌نووسێ” پرسی سیاسه‌ت ده‌بێ پرسێك بێت بۆ دامه‌زراندنی سیسته‌مێك كه كاروباری مرۆڤی پێ ئیداره بكرێت”(6لا11 ماكیاڤیللی و..)ئه‌م جۆره ده‌ربڕینه‌ی ماكیاڤیللی هاوكاته له‌گه‌ڵ پاریزگاری كردنی له‌هێزی سیاسی.\nهێزی سیاسیه‌ش به‌هه‌ر شێوه‌یه‌ك بێت ده‌بێ حوكمی خۆی بكات و خۆی بچه‌سپێنێ، جا ئه‌گه‌ر هات و ئه‌م شێوازی چه‌سپاندنه دڵڕه‌ق و ته‌نانه‌ت بێ مۆڕاڵیش بێت، ئه‌م هێزه‌ش ده‌داته ده‌ست كه‌سێك كه به” میر” ناوی ده‌بات و ئازادی ده‌كات له‌هه‌ر هه‌ڵوێستێك كه له‌ته‌ك سنوری ده‌سه‌ڵاتخوازانه‌ی خۆیدا بیكات، چونكه پێی وایه ئه‌گه‌ر ئه‌م ده‌سه‌ڵاته توند و تۆڵ به‌هێزه‌ێكه‌وه پراكتیزه‌نه‌كرێت، ئه‌وا ده‌شێ له‌كات و ساتێكی تردا كۆمه‌ڵگا به‌ره‌و هه‌ڵدێرو په‌شێوی بڕوات، ئه‌م ده‌سه‌ڵاته‌شی به به‌رژه‌وه‌ندی گشتی داده‌نێت له‌هه‌مبه‌ر سه‌قامگیربوونی ده‌وڵه‌تدا.\nده‌بێ ئه‌وه بڵێین ئامانجی به‌دیهێنانی سیاسه‌تێكی دیاریكراو كه ماكیاڤیللی هه‌وڵی بۆ ده‌دات، ته‌نیا شتێك بوو ئه‌ویش مانه‌وه‌ی هێزی سیاسه‌تی ده‌وڵه‌ت و زیادكردنی هه‌میشه‌یی و به‌رده‌وامی پێدانی بوو، ئه‌گه‌ر ئه‌مانجی ئه‌م به‌دیهێنانه خراپ وته‌نانه‌ت نائه‌خلاقانه‌ش بێت، هه‌ر بۆیه”گرتنه‌به‌ری ڕێگای نائه‌خلاقی له پێناو پاراستنی حوكمڕانی وبه‌هێزكردنی ده‌سه‌ڵاتدا له‌لایه‌ن كه سی فه‌رمانڕه‌واوه شتێكی شه‌رعی و ڕێ پێدراوه”(7لا36سه‌رده‌م).\nماكیاڤیللی به ڕه‌چاوكردنی ئه‌و هه‌ڵ و مه‌رجه‌ی كه ئه‌وسا ئیتاڵیا تێیدا بوو، هه‌وڵی دا كه ڕه‌وایه‌تی له هێز و ده‌سه‌ڵات ببه‌خشێته “میر” یان فه‌رمانڕوای ده‌وڵه‌ت تا ڕاده‌ی دیكتاتۆری بوون، بۆ ئه‌وه‌ی له‌هه‌ر كاتێ پێویستی كرد ئه‌وا ده‌سه‌ڵاتی خۆی پیشان بدات، به‌ڵام له سه‌رێكی تره‌وه ئه‌مه‌شی له‌به‌ر چاوگرتبوو كه ده‌بێ”میر” كه‌سێكی دڵسۆز و نه‌رم و نیان بێت، هه‌روه‌ك داوا ده‌كات كه ده‌بێ میر ئه‌م سیفه‌تانه‌ی هه‌بن” به‌ڕه‌حمی و وه‌فاداری بۆ به‌ڵێن و هه‌ستی باڵای مرۆڤ په‌روه‌ری و دڵسۆزی و دینداری”(8لا21 میر).زیره‌كایه‌تی ماكیاڤیللی له‌وه‌دایه كه له یه‌كاتدا ده‌یه‌وێت ئاشنایه‌تی هاوڵاتی به‌رامبه‌ر به “میر” به‌ده‌ربخات، بۆ ئه‌وه‌ی له‌هه‌ر حاله‌تێكدا چاوه‌ڕێی هه‌ره‌شه‌و له‌هه‌مانكاتدا وه‌فاداری ببن.له‌گه‌ڵ ئه‌وه‌شدا جۆرێ له هه‌ماهه‌نگی بخوڵقێنێت.\nماكیاڤیللی وه‌ك بیرمه‌ندێكی سیاسی له پاڵ ئه‌و داڕێشتنه ئه‌ندێشه سیاسیانه‌ی هه‌وڵی داوه كه به‌ر له‌هه‌ر شتێ پێناسه‌ی چه‌مكی سیاسه‌ت بكات، به‌وه‌ی كه سیاسه‌ت له “پێوه‌ندی هه‌ردوو چه‌مكی ده‌سه‌ڵات و ده‌وڵه‌تدا دیاریبكه‌ین”(9لا112 ماكیاڤیللی و..)ئه‌م قورسایی خستنه‌سه‌ره‌ی ماكیاڤیللی چه‌سپاندنی ده‌سه‌ڵاتێكه بۆ ڕێكخستنی كۆمه‌ڵكا له‌هه‌ر جۆره په‌شێویه‌ك كه كۆمه‌ڵگا له‌ڕێیه‌وه به‌ره‌و دارمان و هه‌ڵدێران ببات.\nبه‌شێوه‌یه‌كی گشتیش ده‌توانین كۆی فیكری سیاسی ماكیاڤیللی له نێوكۆی ئه‌م سێ خاڵه‌ی خواره‌وه‌دا كۆبكه‌ینه‌وه:\n• بیری نه‌گۆڕی سروشتی مرۆڤ.\n• بۆچوونێكی ساكاری ڕێژه‌گه‌رایی مێژوو.\n• باوه‌رێكی چه‌سپاو به‌وه‌ی ئاكاری دونیاكرد ده‌بێ سه‌ر بۆ ده‌وڵه‌ت و میلله‌ت فروو بێنن و به‌و جۆره‌ش ئاكاری ژیِركرده‌كان ده‌بێ له‌لایه‌ن مه‌زانیه‌تی سیاسیه‌وه دیاری بكرێت و سه‌رۆكایه‌تیش ته‌نیا به‌رژه‌وه‌ندی میلله‌ته‌كه‌ی خۆی ڕه‌چاو بگرێ.(10لا100 ڕێگورزه‌ری بیری سیاسی)\n– بنه‌مای دانانی ده‌وڵه‌تێكی كۆماری\nماكیاڤیللی و گه‌ڕانه‌وه بۆ سه‌رده‌می ڕۆمه‌كان\nئه‌گه‌ر ماكیاڤیللی هه‌وڵی ئه‌وه‌ی دابێت كه به‌هه‌ر جۆرێك بێت له بیروڕاكانی پێش خۆی كه له‌باره‌ی فیكری سیاسیدا وتراون خۆی به‌دوور بگرێت، له‌بڕی ئه‌وه هه‌وڵی ئه‌وه بدات كه له جیهانی نوێدا و له ژێرهاتنه ده‌ره‌وه‌ی سیاسه‌ت له‌ده‌ستی پاپاكان وكڵێسا دووباره دارشتنه‌وه‌ی فیكری سیاسی و هه‌وڵدان بۆ بناغه‌دانانی ده‌وڵه‌تێكی كۆماری، ئه‌وا له سه‌رێكی تره‌وه ماكیاڤیللی به گه‌ڕانه‌وه بۆ جۆری حوكمڕانی ده‌وڵه‌تی ڕۆمه‌كان، هه‌وڵده‌دات بانگه‌شه‌ی یاسادانه‌ران بكات، كه‌به‌هه‌ر جۆرێك بێت بگه‌ڕێنه‌وه بۆ سه‌ر ئه‌و شێوازه حوكمكردنه‌ی ڕۆمه‌كان چونكه ئه‌م شێوازی حوكمكردنه له‌ڕووی یاسادانان و پڕه‌نسیپی هێزی سه‌ربازیه‌وه سه‌ره‌نجی ماكیاڤیللی بۆ لای خۆی ڕاكێشابوو. بۆیه ده‌ڵێ” هه‌ر كۆمارێك بیه‌وێت ره‌زامه‌ندی خه‌ڵك به‌ده‌ست بهێنێت ده‌بێ له‌كۆماری ڕۆم په‌یڕوی بكات. هه‌ر شارۆمه‌ندێك كه بیه‌وێت له ئافاتی سیاسه‌ت به‌دوور بێت، ده‌بێ كرداری ڕۆمیه‌كان پێڕوبكات”(11لا91 ماكیاڤیللی و …).\nدوابه‌دوای ئه‌م بانگه‌شه‌یه ماكیاڤیللی بۆ بناغه‌دانانی ده‌وڵه‌ت و به‌كۆماری بوونی گرنگی و قوڕسایی بیری خۆی ده‌خاته سه‌ر دروست بوونی مه‌زهه‌ب، چونكه دروست بوونی مه‌زهه‌ب واده‌كات كه هه‌میشه هاوڵاتیان له‌ناپاكی وله‌یه‌ك نه‌گرتنیاندا بپارێزێت، بۆیه له‌مه‌دا ماكیاڤیللی گرنگی بوونی مه‌زهه‌ب بۆ سیاسه‌تی ده‌وڵه‌ت به به‌هه‌ند ده‌زانێ و هاوكات داكۆكیشی لێده‌كات” ئه‌ركی سه‌رشانی شالیاران و سه‌ركۆماره‌كانه له‌بنه‌ما مه‌زهه‌بیه‌كان پارێزگاری بكه‌ن، چونكه كۆشش كردن بۆ مه‌زهه‌بی كردنی خه‌ڵك ئه‌وه‌نده دژوار نییه، ئه‌مه‌ش ده‌بێته هۆی ئه‌وه‌ی خه‌ڵك به‌پاكی و یه‌كگرتووی بمێنێته‌وه”(12لا88 ماكیاڤیللی و ماكیاڤیللیزم).\nئه‌وه‌ی له‌و باره‌یه‌وه ده‌مێنێته‌وه ئه‌وه‌یه كه ده‌بینین له‌گه‌ڵ هاوكات بوون و سه‌رسامی ده‌ربڕینی ماكیاڤیللی بۆ كۆماری ڕۆمه‌كان، هه‌وڵی داوه به‌فۆڕمێكی نوێ بنه‌ماكانی كۆمار دابڕێژێته‌وه، ئه‌مه‌ش له به‌ره‌نجامی جه‌ختكردنه‌وه‌ی بوو له‌سه‌ر په‌یوه‌ستبوونی هاوڵاتیان به‌هه‌ستی نه‌ته‌وایه‌تیه‌وه، بۆ ڕاگیركردنی سه‌قامگیری له بواری سیاسه‌تدا، بۆیه كه باس له‌م جۆری سیسته‌می كۆماریه ده‌كه‌ین له‌لای ماكیاڤیللی دێینه‌سه‌ر ئه‌وه‌ی كه” ماكیاڤیللی هه‌ر به‌ته‌نیا باسی ئه‌وه‌ی نه‌ده‌كرد كه سیسته‌می كۆماری باشترین ڕێگایه بۆ ئاشتكردنه‌وه‌ی گرژییه‌كان له‌نێوان ئه‌رستۆكراتیه‌كانی و خه‌ڵك، بگره جه‌ختی ده‌كرده سه‌ر گرینكی هه‌ستی نه‌ته‌وایه‌تی له‌پاراستنی سه‌قامگیری سیاسیدا”(13لا 338 تیۆری سیاسی).\nده‌كرێ دواجار ئه‌وه بڵێین كه سه‌ره‌ڕای هه‌موو ئه‌و ناوزڕانه‌ی ماكیاڤیللی كه له‌هه‌مبه‌ر دژایه‌تی كردن و وه‌ستانه‌وه‌ی له دژی ده‌سه‌ڵاتدارانی كڵێساو پاپاكان به‌خۆیه‌وه بینیی، به‌ڵام نابێت ئه‌وه له‌بیربكه‌ین كه ماكیاڤیللی وه‌ك یه‌كێك له‌هه‌ره بیرمه‌نده‌سیاسیه‌كانی سه‌رده‌می ڕێنسانس توانی شۆڕشه سیاسیه‌كه‌ی سه‌ربخات و گه‌شه‌ی پێبدات، به‌مه‌یش ده‌بینین كه چۆن سیاسه‌ت له‌ئاین جیاده‌كاته‌وه‌و كایگه‌ریی له كه‌مكردنه‌وه‌ی ده‌سه‌ڵاتی پاپاكان ده‌كات، له‌پاڵ ئه‌وه‌شدا گه‌شه‌دان به ڕێباز وئه‌ندێشه‌ی نوێی سیاسی دێنه ئاراوه و ئیدی ئه‌م ئه‌ندێشه سیاسیه ده‌بێته به‌رژه‌وه‌ندی گشتی بۆ هه‌موو یه‌كێك نه‌ك مانه‌وه‌و دابه‌شكردن له نێوان چینێكی ئاینكردی دنیایی كه پیاوانی ئاینی بوون.\nسه‌رچاوه‌كانی ئه‌م باسه بریتین له:\n1. گۆڤاری سه‌رده‌م ژماره 60گۆڤارێكی تایبه‌ته به وه رگێران و كلتوری بیانی، ده‌زگاو په‌خشی سه‌رده‌م ده‌ریده‌كات، له نووسینی ئه‌م بابه‌ته”د. مه‌هدی مه‌خفوز” وه‌رگێڕانی”شوان ئه‌حمه‌د”ه.\n2. ماكیاڤیللی و ماكیاڤیللیزم، د.رامین جیهانبه‌گلو، وه‌رگێرانی نه‌ویدمێهراوه‌ر، چاپی یه‌كه‌م ده‌زگاو په‌خشی سه‌رده‌م 2008.\n3. كتێبی “میر”نیكۆلۆماكیاڤیللی، وه‌رگێڕانی :حسێن حارف، چاپخانه‌ی تیشك ، چاپی نۆیه‌م.\n4. ڕێگوزه‌ری بیری سیاسی: سڤێن-ئیرك لێدمان، وه‌رگێڕانی :ئاسۆس شه‌فیق، چاپی سێیه‌م سلێمانی 2009.\n5. تیۆڕی سیاسی، نووسینی ئاندرۆهییوود، وه‌رگێڕانی: گۆران سه‌باح، ده‌زگای چاپ و بڵاوكردنه‌وه‌ی ئاراس 2007.\nPrevious وڕێنه‌ی ئایدیۆلۆژیی یان شۆڤینیزمی سۆرانیی!\nNext مه‌به‌ستی توركمان و عه‌ره‌ب له دواخستنی سه‌رژمێری له كه‌ركوكدا


ماڵپەری فیردەوس | ئەگەر یەکێک خۆی بسووتێنێت ، دوای چاک ببێتەوە دوای شەش مانگ بەھۆی ئەو سوتانەوە بمرێت ، ئایا بە قاتلی نەفسی خۆی حساب دەکرێت ؟\nسەردێری پرسیار:ئەگەر یەکێک خۆی بسووتێنێت ، دوای چاک ببێتەوە دوای شەش مانگ بەھۆی ئەو سوتانەوە بمرێت ، ئایا بە قاتلی نەفسی خۆی حساب دەکرێت ؟\nبەرواری دانان :2019-08-29 کۆدی پرسیار:1443\nپرسیار : ئەگەر یەکێک خۆی بسووتێنێت ، دوای چاک ببێتەوە دوای شەش مانگ بەھۆی ئەو سوتانەوە بمرێت ، ئایا بە قاتلی نەفسی خۆی حساب دەکرێت ؟\nوەڵام : سەرەتا زانایان دەڵێن خۆ کوشتن یەکێکە لە تاوانە گەورەکان ، وە خۆ کوشتن گەورەترە لەوەی کەسێکی تر بکوژیت ، چونکە :\nیەکەم : بۆ خۆ کوشتن فەرموودە ھاتووە وشەی : (( أبدا )) ، بەکار ھاتووە ، کەچی بۆ کوشتنی کەسێکی تر ئەم وشەیە بەکار نەھاتووە ، بەلگە :\nعن أبي هريرة رضي الله عنه عن النبي صلى الله عليه وسلم قال : (( مَن تردى من جبل فقتل نفسه فهو في نار جهنم يتردى فيه خالداً مخلداً فيها أبداً ، ومَن تحسَّى سمّاً فقتل نفسه فسمُّه في يده يتحساه في نار جهنم خالداً مخلداً فيها أبداً ، ومَن قتل نفسه بحديدة فحديدته في يده يجأ بها في بطنه في نار جهنم خالداً مخلداً فيها أبداً )) رواه البخاري ( 5442 ) ومسلم ( 109 ) .\nدووەم : ئەو کەسەی کەسێکی تر دەکوژێت بەرفراوانی هەیە بۆ تەوبەکردن ، چونکە نەمردووە کاتێک کەسێک دەکوژێت ، بەلام ئەوەی خۆی دەکوژێت دەمرێت کاتێک خۆی دەکوژێت تەوبەی نەکردووە .\nسێیەم : ئەو کەسەی کەسێکی تر دەکوژێت لەبەر دوژمنایەتی و ڕق و کینە لە نێوان خۆی و کەسێکی ترە ، بەلام ئەوەی خۆی دەکوژێت دوژمنایەتی لە نێوان خۆ و خوایە ،\nابن عثیمین ڕەحمەتی خوای لێ بێت دەفەرمووێت : (( وشەی " أبدا " ، بۆ کوشتنی ئیماندارێک بەکار نەهاتووە کاتێک بە ئەنقەست دەکوژیت ، ئایا کوشتنی نفسی خۆت گەورەترە یان کوشتنی کەسێکی تر ؟\nئێمە دەلێین : کوشتنی نەفسی خۆت گەورەترە لە کوشتنی کەسێکی تر لە دوو ڕووەوە :\nیەکەم : ئەوەی کەسێکی تر دەکوژێت بەرفراوانی هەیە بۆ تەوبەکردن ، چونکە نەمردووە کاتێک کەسێک دەکوژێت ، بەلام ئەوەی خۆی دەکوژێت دەمرێت کاتێک خۆی دەکوژێت تەوبەی نەکردووە ، پێغەمبەر سەلامی خوای لێ بێت دەفەرمووێت : (( لایزني الزاني حین یزني وهو مؤمن )) رواە البخاری (۲٤۷٥) ، مسلم (٥۷) ، زیناکەر زینا ناکات کاتی زیناکردن ئیماندار بێت ، واتە کاتی زینا کردنی ئیمانی نییە و لاچووە ، ئەی چی بەو کەسەی خۆی دەکوژێت ؟ ...\nدووەم : ئەو کەسەی کەسێکی تر دەکوژێت لەبەر دوژمنایەتی و ڕق و کینە لە نێوان بکوژ و کەسێکی ترە ، بەلام ئەوەی خۆی دەکوژێت دوژمنایەتی لە نێوان خۆ و خوایە ، .... )) شرح صحیح مسلم لابن عثیمین ج۱ لاپەڕە ۲٤۲ ـــ۲٤۳\nابن باز ڕەحمەتی خوای لێ بێت دەفەرمووێت : (( خۆ کوشتن تاوانێکی گەورەیە و نابێت موسلمان خۆی بکوژێت ، خوای گەورە دەفەرمووێت : " خۆتان مەکوژن خوای گەورە بە سۆز و بەزەیی یە بۆ ئێوە . " پێغەمبەر درود و سەلامی خوای لێ بێت دەفەرمووێت : " ھەر کەسێک خۆ بکوژێت بە ھەر شتێک بەو شتە سزا دەدرێتەوە " واجبە لەسەر موسلمان ئارام بگرێت کاتێک نەخۆشی و تەنگانەی دونیای توووش دەبێت و پەلە نەکات لە کوشتنی نەفسی خۆی ، بەلکو دەبێت خۆی بپارێزێت و تەقوای خوا بکات و ئارام بگرێت و ھۆکار بگرێتەبەر ، .... ))\nزانایان دەڵێن ھەر کەسێک خۆی بکوژێت یەکسەر بمرێت یان دوای ماوەیەک ، ئەوە بە قاتلی نەفسی خۆی حساب دەکرێت ئەگەر تەوبەی نەکردبێت ، لەوانەیە یەکێک بڵێت : کەس ھەیە دەزانێت ١٠٠٪ دەمرێت ؟\nوەڵام : زانایان دەڵێن قبول نەبوونی تەوبە لەو کاتەیە کە کەسەکە دەکەوێتە سەرەمەرگ ، فەرموودەکە دەفەرمووێت : (( إن الله يقبل توبة العبد ما لم يغرغر )) رواه الترمذي .\nجا دکتۆر بە کەسەکە بڵێت تۆ دەمریت یان نە ، یان کەسەکە دەزانێت ١٠٠٪ دەکوژرێت ، یان ڕەجم دەکرێت ، لەم حالەتە تەوبەی قبولە .


Friday, 01.21.2011, 12:00\nئه‌مڕۆ سه‌رۆکی هه‌ریم له کۆبوونه‌وه‌که‌ی له‌گه‌ڵ ستافی زانکۆکان و خوێندکاراکان له باتی سزادانی ئه‌م مه‌لاومه‌لازادانه ،پێشنیاری ده‌مه‌زراندنی (لیژنه‌ی فتوا ده‌کات) وه‌ک خۆی سه‌رۆک نه‌بێت و توانای بڕیاردانی نه بێت. ئه‌وان له باتی سه‌روه‌ر کردنی یاسا ،یاسا شه‌لووگۆچتر ده‌که‌ن ، (سیستانیه‌ک بۆ کورد وه‌ک مه‌رجه‌عییه‌ت ده‌ستنیشان ده‌که‌ن ، ئه‌مه بۆ خۆی فتوایه)،بۆ ئه‌وه‌ی مه‌لاکان ،به خواست و ئاره‌زووه‌کانیان خه‌ڵکی ، ڕۆشه‌نبیر و ئازاد و خاوه‌ن هه‌ڵوێست ڕه‌وانه‌ی مه‌رگ بکه‌ن. ئه‌مه جارێکیتر له ده‌ستدانی پله‌و پایه‌ی سستێمی داده و کڵۆڵی په‌رله‌مان وداماوی خه‌ڵکی کورد پیشان ئه‌دات و گه‌ڕانه‌وه‌یه بۆ سه‌کۆیی جاهیلیلییه‌ت. ئه‌مه ڕێچکه‌ی ئه‌و کاروانی هه‌ره‌شانه‌ن که ڕووبه‌ڕووی خه‌ڵکانی ئازادیخواز ده‌بێته‌وه و پاداشکردنی جه‌به‌روودی ئیسلامی سیاسییه ، که پارتیش وه‌ک پارتی پارتان نه‌یتوانی خۆی له به‌ردابگرێت ، ئه‌مه ئه‌و حکوومه‌ته‌یه که خۆی به دیمۆکراتر و عیلمانیتر ده‌زانێت له ئه‌ورووپییه‌کان(به‌ڵام شه‌رع باوک و دایکێتی)..!\nدوور نییه کاریگه‌رییه‌کانی گۆڕانی سیاسی له تونس عیله‌تی ئه‌م که‌ژه ته‌ماوییه بێت له سه‌ر وه‌زاره‌تی ئه‌وقافی هه‌ولێر، ئه‌وه‌ی ویکیلیکسیش ماوه (له سه‌ره‌ی خۆیدایه). له‌پاش 12 ساڵ گۆڕینی وته‌بێژی وه‌زاره‌تی ئه‌وقاف، له(مه‌ریوان نه‌قشبه‌ندی) به کاک (عوسمان موفتی). ئه‌مه‌ش ڕاسته‌وخۆ بوونی ئه‌و چه‌تره سیاسییه ده‌سه‌لمێنێت که سه‌پێندراوه له لایه‌ن ئیسلامی سیاسییه‌وه به سه‌ر ده‌سه‌ڵاتی هه‌ولێردا. ڕووداوه‌کانی ئه‌م دواییه‌ی شه‌قامی کوردوستان(به‌تایبه‌تی فتوای مه‌لای مزگه‌وته‌کان و سوکایه‌تییه‌کان به بڵندگۆی بۆ سه‌رجه‌م لایه‌کانی کۆمه‌ڵگای شارستانی). ئه‌نجامن که ئیسلامی سیاسی له خۆکۆکردنه‌وه‌وه به‌ره‌و سکه‌ی هێرشکردن بردن پیاده‌ی بووه، به‌م پاشه‌کشێییه‌ی ده‌سه‌ڵات به‌رامبه‌ر ئیسلامی سیاسی (به هه‌موو باڵاکانییه‌وه) خۆی خسته به‌رامبه‌ر تیر و ڕه‌حمی ئه‌وانه‌وه ،وه چاوه‌ڕوان ده‌کرێت ده‌سه‌ڵات ببێته خاوه‌نی چۆکدادانی تریش ، گرنگ یه‌که‌م هه‌نگاوی پاشه‌کشێ کردنه ، هه‌نگاوی زیاتریش مه‌زه‌نده‌ی بۆ ده‌کرێت. ده‌سه‌ڵات گه‌ر خوازیار بوایه بۆ ڕاپێچکردنی ئه‌م ده‌ستانه ده‌یتوانی به پێی یاسای ته‌شهیر و ناوزڕاندن و تێکدانی باری کۆمه‌ڵایه‌تی و دروستکردنی دڵه‌ڕاوکێ ، دادگایان بکات نه‌ک کۆڵبدات و پاشه‌کشێی سیاسی بکات (چاو سوورکردنه‌وه‌ی ئێران ده‌وری ڕه‌چاوکراوی خۆی هه‌یه). ئه‌و مشته دۆ‌لار و پله‌و پایه و بودجه چه‌وره‌ی ئیسلامی سیاسی وه‌ریده‌گرێت له سلێمانی و هه‌ولێر هه‌ر به‌س نییه .، بۆ ده‌م کووتکردنیان.! ئه‌وان ئێستا به‌ره و ده‌سه‌ڵات گرتنه ده‌ست ده‌ڕۆن وه ئه‌توانن له شه‌وڕۆژێکدا هه‌موو پشێوییه‌ک و گێره‌شێوێنییه‌کی سه‌رشه‌قام دروست بکه‌ن (ڕۆژه‌کانی دێن ، مه‌حه‌کی ئه‌م قسانه‌ن).\nووته‌بێژه‌که‌ی وه‌زاره‌تی ئه‌وقاف(کاک مه‌ریوان نه‌قشبه‌ندی) بۆ تا دوانزه ساڵ هه‌موو لێدوانێکی لێقبووڵکرا ،به‌ڵام بۆ ئه‌م لێدوانا‌نه‌ی ئه‌م دواییه‌ی وه‌ک به‌رپێچ دانه‌وه‌یه‌ک بۆ فتوای مه‌لای مزگه‌وته‌کان و ڕه‌تکردنه‌وه‌ی بانگهێشته‌که‌یان بۆ ئێران ،لێی قبووڵ نه‌کرا و ئه‌م قه‌یرانه‌یان بۆ ته‌وقی کردن ! له به‌ر ئه‌وه‌ی کاک مه‌ریوان وه‌ک که‌سێکی عیلمانی ،دژ به بیرۆ و بۆچوونه پاشکه‌وتووه‌کان هه‌ڵوێستی سیاسی خۆی هه‌بووه و له‌سه‌ر هێڵی کێشراوی ده‌سه‌ڵات نه‌ڕۆشتووه و رووبه‌ڕووی ململانی بۆته‌وه له‌گه‌ڵ خوودی پیاوه‌کانی ده‌سه‌ڵات (من له ووتاره‌کانیشی له سایده‌کاندا تێبینی ئه‌و ئۆتۆمییه‌م کردووه له هه‌ڵوێسته‌کانیدا). که‌سێکیش گه‌ر ژێرخانی مه‌لازاده‌یی نه‌بێت بێگومان لای ئیسلامی سیاسی و سه‌رکرده‌کانی جێی گومان و به‌رهه‌ڵستی بوون ده‌بێته‌وه.\nده‌سه‌ڵاتی پارتی ، وه‌ک بڕیاری دادگوسته‌ری به‌شێکه له شه‌رع ،واته شه‌رع سه‌رچاوه‌ی بوونی ده‌سه‌ڵاته (که له پارتیدا خۆی ده‌بینێته‌وه ، پارتیش خۆیان به بنه‌ماڵه‌یه‌کی ئاینی ده‌زانن ، هه‌ر بۆیه فه‌خریشی پێوه ده‌که‌ن)،له‌م به‌ینه‌دا که مه‌لاکان دێنه قسه له‌سه‌ر هه‌ر ڕووداوێک ، یان سه‌نگه‌ر ده‌گرن ، وه‌ک به‌شێک له‌و شه‌رعه‌ی له یاساکانی ده‌سه‌ڵاتی یاسادانان و ده‌سه‌ڵاتی جێبه‌جێکه‌ر خۆیان فه‌رز ده‌که‌ن به شێوه‌یه‌کی ئۆتۆماتیکی ده‌بن به والی سوڵتانی تاران و ئه‌سته‌مووڵ ، نه‌ک له به‌ر ئه‌وه میراتگری سه‌رچاوه‌ی بوونی یاساکانن.\nله‌م باروودۆخه‌دا که یاسا ده‌سته‌مۆی ئه‌وان بێت و ئه‌وان خاوه‌نی وه‌سێتی بن ، ده‌سه‌ڵات چۆن ده‌توانێت بیانخاته خانه‌ی داده‌وه بۆ دادگاییکردنیان. ئه‌سله‌ن ئه‌وان (ئیسلامییه‌کان) پێیان وایه ،ئه‌وه پارتییه ئه‌بێت دادگایی بکرێت. بۆیه گه‌وره‌ترین هه‌ڵه که له داڕشتن و ساخکردنه‌وه‌ی ده‌ستووری کوردوستاندا کرا ، په‌نا بردن بوو بۆ شه‌رعی ئیسلام وه‌ک سه‌رچاوه و ڕه‌هه‌نده‌کانی. دیسان حکوومه‌تی خسته به‌رده‌م ڕه‌حمی فتوایی مزگه‌وته‌کان و شه‌رعه‌وه ، هه‌ربۆیه‌ش ئه‌مڕۆ ده‌سه‌ڵات به خوودی ئه‌و شه‌رعه که کورد خاوه‌نی نییه ، ده‌سه‌ڵاتی پێدادگایی ده‌کرێت ،واته ده‌سه‌ڵات به ده‌ستی خۆی ئه‌جه‌لی بۆ خۆی نووسییه‌وه. ته‌نها ڕێگه بۆ ڕزگار بوون له‌م قه‌یرانه ، به‌رامبه‌ر تیروکه‌وانی ئیسلامی، داماڵینی یاساکانه له شه‌رع و هه‌موو سه‌چاوه‌کانی تری که پشت و گوێ پێده‌به‌ستێت به (کلتووری پاشکه‌وتوو ،یاساکانی به‌عس که‌تا ئه‌مرۆش ڕوشه‌نبیران و نووسه‌رانی پێدادگای ده‌کرێت ، ئه‌و کلتووره ڕه‌شه قێزه‌ونه‌ی ژنانی پێ کۆت و زنجیر ده‌کرێت ، بێبه‌شیان ده‌کات له به‌رهه‌مهێنان، پۆسته به‌رزه‌کانی ده‌سه‌ڵات و ئازادییه‌کانی تری تاکی کورد له خۆپیشاندانه‌وه تا.....دوایی) . کاتێک ئه‌مه پیاده‌کرا ،ده‌سه‌ڵات ده‌توانێت سه‌نگی خۆی بسه‌پێنێت ببێت به باوکی نه‌ته‌وه و خواسته‌کانی وه تاکه‌کانی کۆمه‌ڵگا بپارێزت له هه‌موو جه‌ور و زوڵمێک که ئاین و پیاوه‌کانی فه‌رزی ده‌که‌ن . ئه‌مه ته‌نها زامنه بۆ سه‌روه‌ری ده‌سه‌ڵاتی داد ، تا هه‌موو مرۆڤێک که خۆی به خاوه‌نی ئه‌و ده‌سه‌ڵات و نیشتیمانه ده‌زانێت بزانێت که‌س له‌و گه‌وره‌تر نییه.\nئه‌بێت لێره ده‌ست تێوه‌ردانی مه‌لاکانی ئێرانیش فه‌رامۆش نه‌که‌ین ، چونکه مه‌لای کورد و مه‌لای ئێرانی له یه‌ک کارگه‌وه به‌رهه‌مهێنراون و ، هێنده‌ی مه‌لای کوردی له به‌رامبه‌ر پارتی و یه‌کێتیدا (به‌تایبه‌تی) خۆیان به سووپه‌ر پاوه‌ر ده‌زانن به حوکمی مه‌رجه‌عییه‌تیان که (ئێران و توورکیا و جیهانی ئیسلامییه) ، له به‌رامبه‌ر ئێراندا باڵا کوورت و ملکه‌چ و غوولامیانن.\nپارتی ئه‌مڕۆ له بچووک بوونه‌وه‌دایه و ڕۆژ له دوای ڕۆژ له پاشه‌کشێدایه به‌رامبه‌ر ڕمی ئیسلامی سیاسی و کایه سیاسییه‌کاندا. ئه‌مه‌ش ده‌بێت به سه‌رچاوه‌ی هه‌ره‌شه بۆ سه‌ر کۆمه‌ڵگای شارستانی و بیری تازه‌گه‌رایه‌تی و گڵۆبالیزمی (که ئه‌م کۆمه‌ڵگایه‌ی ئێمه هه‌زاره‌ها ساڵه لێی بێبه‌ش بووه). ئه‌م ووتاره‌ی خواره‌وه که له سایدی ئاوێنه‌دا بڵاوکراوه‌ته‌وه نموونه‌یه‌کی تری ،ئه‌م پشت دانه‌وانه‌یه به‌رامبه‌ر په‌نجه‌ی هه‌ره‌شه‌ی ئیسلامی سیاسی...؟؟؟\nپارتی: داوای لێبوردن ده‌كه‌ین بۆ لێدانی ئه‌و گرته "سێكس"ییه:\nعومه‌ر فه‌تاح، سلێمانی: دوای ئه‌وه‌ی له شه‌وی 13-14/1 له‌كه‌ناڵی ناوخۆیی سلێمانیه‌وه كه سه‌ربه‌پارتی دیموكراتی كوردستانه گرته‌یه‌كی "سێكسی" لێدراوه، نیگه‌رانی لای موسڵمانان دروستكردو كۆمه‌ڵی ئیسلامیش له‌به‌یاننامه‌یه‌كدا داوایانكرد ئه‌و كه‌ناڵه بدرێته دادگاو پۆزش بهێننه‌وه.\nبه‌ڵام به ده‌یان و سه‌دان شوێنی له‌شفرۆشی هه‌یه له ووڵاته عه‌ره‌ب و ئیسلامییه‌کاند(به ڕۆژی نیوه‌ڕۆ کاری سێکسی تێدا ده‌کرێت). که‌س نییه پێیان بڵێت به‌ریچاوتان کلی پێوه‌یه. نه‌ک داوای داخستنیان لێبکرێت . باشه بۆ ئه‌م باڵه توندڕه‌وانه‌ی ئیسلامی سیاسی داوایان نه‌کرد له ڕژێمی سه‌فاحی عێڕاقی داوای لێبووردن له تاوانه قێزه‌ونه‌کانی وه‌ک ئه‌نفال بکات،ئه‌مه‌یه بانێکه و دووهه‌وای ئیسلامی سیاسی سه‌ر به دوورگه‌ی عه‌ره‌بی. ئه‌مانه کرمی دارن ، تا سه‌ری خاوه‌نه‌کانیان نه‌خۆن ،پشوو ناده‌ن. باشه بۆ ئاینی ئیسلام بۆ پارتی و که‌ناڵه‌که‌ی شه‌دیدوول ئیقابه ، به‌ڵام بۆ ئه‌وانه‌ی جیهانی ئیسلامی غه‌فوور و ڕه‌حیمه.\nئێوه یه‌ک کارم پێبڵێن که ئه‌م جووڵانه‌وه سه‌ر به ئه‌قڵو کلتووری عه‌ره‌بییه ،خزمه‌تی نه‌ته‌وه‌ی کوردی پێکردبێت ،هێنده لایلایه و شین بۆ غه‌زه ده‌که‌ن ،ئایا توانیویانه به یه‌ک دێڕ ووتار له که‌ناڵه ڕاگه‌یاندنه‌کانیانه‌وه ،پرۆتێستۆی ئه‌و تاوانه بکه‌ن که داگیرکه‌رانی توورک ، فارس و عه‌ره‌ب دژ به نه‌ته‌وه‌یه‌کی کۆلۆنیالکراوی وه‌ک کوردی ده‌که‌ن. ئه‌مه خۆی له خۆیدا ئه‌چێته خانه‌ی نه‌ته‌وه فرۆشتن بۆ برا ئاینییه‌کانیان له توورکیا ، ئێران و نیشتیمانی عه‌ره‌بی.


وتووێژ:ھۆندا - ویکیپیدیا، ئینسایکڵۆپیدیای ئازاد\nمن ئێستا دەستکاری 2 بەستەری دەرەکیم کرد لەسەر ھۆندا. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20120723041408/http://hondanews.com/channels/149/releases/94c18aa3-0c51-3936-fcc0-ff004c34bbe7 زیاد کرا بۆ http://www.hondanews.com/channels/149/releases/94c18aa3-0c51-3936-fcc0-ff004c34bbe7\nئەرشیڤێکی نوێ https://web.archive.org/web/20140104212637/http://hondanews.com/channels/corporate-headlines/releases/honda-sets-all-time-december-sales-record-to-earn-2nd-best-annual-sales-total-for-american-honda-acura-light-trucks-post-best-year-in-brand-history زیاد کرا بۆ http://hondanews.com/channels/corporate-headlines/releases/honda-sets-all-time-december-sales-record-to-earn-2nd-best-annual-sales-total-for-american-honda-acura-light-trucks-post-best-year-in-brand-history\nکاتێکی شاد!—InternetArchiveBot (سکاڵاکردنی کێشە) ٢٣:٥٦، ٢ی ئەیلوولی ٢٠١٧ (UTC)\nوەرگیراو لە «https://ckb.wikipedia.org/w/index.php?title=وتووێژ:ھۆندا&oldid=538300»\nئەم پەڕەیە دواجار لە ٢٣:٥٦ی ٢ی ئەیلوولی ٢٠١٧ نوێ کراوەتەوە.